Q=5	C=4	SS=2	LS=0	PS=0	DC=0	LC=0	SD=0	BS=5	G0=155	G1=116	G2=62	DLID=ber_Latn	BODY=Taghmist n Tiddukla - Utt'un 12\n(ddur't n 16 gher 22 Ghuct 2003)\nAss-a, mi akka ara tettidir tmazight di tegnit n zz'mik, n lh'er's akk d lh'if, fih'el ma nenna-d u nâawed-d d akken teh'wadj wid ara tt-iâiwnen akken ad d-tekker, ad tennerni u ad as-ned'men ad tidir di tmid'i-yagi (lqern) ay d-ikecmen. Tallalt (lemâawna) n tmazight d ayen ay ilaqen ad d-yili seg yal yiwen deg-negh yernu, akken d-nenna ach'al d abrid, anect-a d lwadjeb ghef yal win d tin d-yeqqaren d akken d amazigh negh d tamazight ay yella/tella. D acu kan, amek i ilaq ad d-tili tallalt-agi ? Anwa ay ilaqen ad iâiwen tamazight yernu s wacu ? Imi tutlayt-nnegh tamazight nettekka deg-s akken nella, ur telli terbaât ay terza temsalt akken ad tt-tâiwen ugar n trebbaâ nnid'en, wanag yal yiwen deg-negh, ama d argaz, ama d tamett'ut, ama d axeddam negh d az'awali, terza-t temsalt, wanag win ur nettekkay di leqdic-agi d win iregglen ghef tmasayt (responsabilité), d win ur nesâi leânaya deg wul-ines, yernu akken ay id'urr tamazight s tukci n ufus fell-as ay yezmer ad id'urr ula d medden. Win yellan d iri-t, d iri-t, di yal amkan yernu di kulci. Dgha, ur ilaq ara ad d-neghli di tcer'ket (tifexxet) n trewla ghef lwadjeb, ad as-nini "maci d nekk ay terza temsalt", "nekk ur lligh d amusnaw akken ad d-ssidregh tamazight", negh atan "llant trebbaâ ara iqeddcen ghef tmazight di Fr'ansa negh di Merr'uk", ma d netta ad yeqqen allen, ad iwwet nneh', u ad yeddj tamazight si ldjiha-s ad tegrireb, ur d as-ixeddem acemma. Axemmem-agi ay numen wat'as deg-negh ttawin-t-id d win ur nessuffugh ara tamazight, acku ilaq ad z'ren watmaten-nnegh d akken ass-a, di tegnit i deg tewh'el tmazight, maci ala kan d amussnaw iqeddcen mebâid negh d amer'kanit ay d-yelhan kan d yiman-is ara d-yessuffghen tutlayt-nnegh seg ubellaâ, wanag mi ara tendeh' tmes di lexla, at taddart akk ttazzalen-d akken ad tt-ssexsin. Nnig waya, ilaq digh ad z'ren watmaten-nnegh d akken nekni tutlayt-nnegh ur tesâi zzher' am tiyad', was tesâa imussnawen, haten ffren deg yixejd'an-nsen, ula d ayen xeddmen ur nsell ara yis-s, ad as-tinid' âeqden-d tamazight-agi i yiman-nsen kan, rran-tt d r'aselmal i yes tetten aghrum yernu ttnadin ghef cciâa, ma d imer'kantiyen-nnegh ... xas nekni s yimazighen nesâa imer'kantiyen, wid ay izemren seg wass ar azekka ad as-beddlen i tmazight udem u ad tt-refden akken ad tughal d tutlayt idjehden, am tutlayin akk timuddirin n wemd'al, nettwali-ten ulac akk d acu n wassagh (relation) ay sâan akk d tmazight, ur d asen-telli deg wul wala deg uqerru. R'wah' tura kettc ssefhem-asen-d d acu n wazal ay tesâa tutlayt-nnegh akken ad tt-id-nessider d wamek ay ilaq ad nefk cwit' seg yiman-nnegh akken ad tidir i wass-a, i uzekka akk d slazekka. Ihi aql-iken tettwalim ay atma d akken tamazight attan d tagujilt, d tagujilt n tidet yernu d tin ay ddjan ger yiberdan, ur tesâi lwali wala win ara s-isefd'en imett'awen u ad as-yett'ef afus s tidet. Dgha tewwi-d ghef yal yiwen deg-negh ad iâiwen tutlayt-is anda ma yedda, s wacu umi yezmer. Win ay izemren ad tt-iâiwen s cci-yis, awi-d lukan, imi ay ilaq ad tez'rem d akken ass-a, imi ay tella tmazight d tutlayt tameh'qurt, amur meqqren at'as di medden ur qebblen ad ssuffghen acemma si ledjyub-nsen ghef tmazight. Ad ten-tafed' d "wid yettd'eggiren idrimen si tt'aq", mi ara d asen-d-tbedred' tamazight, ad yiâziz fell-asen wedrim. Ma d win ay izemren ad iâiwen tamazight s ufus-is, s yiles-is, s tit'-is, s uqerru-yis negh s ud'ar-is mr'eh'ba yis-s yernu s kra n wayen ara yexdem, xas d amect'uh', yezmer ad d-yawi abaghur (lfayda) meqqren i tutlayt-nnegh. Lemmer d lebghi, ayen ara yexdem yal yiwen deg-negh i tmazight d ayen umi ilaq ad as-nsemmi d "taghersawt" (sacrifice), yernu taghersawt negh lxir, mi ara d-yekka seg wul, xeddmen-t medden bat'el ... dgha imi ay gh-tella tmazight deg wul, meqqar d nekni s wid ay tt-ih'emmlen, aygher ur s-nxeddem ara lxir seg wul-nnegh ? Aygher ur nettak ara fell-as ayen âzizen fell-anegh (lweqt, tazmert, idrimen, ...) mebla ma nh'useb-itt ghef wayen ara d agh-d-terr ? Tugh, win ih'emmlen ur yetth'asab ara, yernu nez'ra akk d akken taswiât-a, akka ay tt-bghan wid yellan nnig-negh di yal amkan, tamazight ur d as-ldin tiwwura akken ad d-terr kra. D acu kan, ma neqbel, nekni s Yimazighen, ad as-nefk i tmazight mebla leh'sab, ad tt-nettaru wagar-anegh, ad tt-nettmeslay anda ma nedda u ad tt-nesselmad i warraw-nnegh, ad d-nagh ayen yuran yis-s (idlisen, ungalen, tisghunin) akken ad t-ngher u ad nâiwen wid merr'a iqeddcen fell-as s tidet, ama bghan yiduba negh ur bghin, ala tuffgha ara d-teffegh tmazight gher tafat, ma yebgha R'ebbi, yernu xas ma yehwa-yas iâekren (obstacles) yellan ass-a anect-nsen anect n yidurar, adennit (labudd) azekka ad ten-teghd'el tayri n tmazight. Tewwi-d ihi ur tettmettat ara tayri-yagi wanag ad tedjhed akken ad agh-terr d wid yettaken i tmazight mebla leh'sab. Tewwi-d ur nettxalaf ara az'ar-nnegh, az'ar n yimesdurar n zik, mi walan times ad d-mmaren akk gher lexla akken ad tt-ssexsin, akken ur d-tettawed' ara s ixxamen-nsen ... neghmulac, atan yennulfa-d lqum yettwalin deg yexxamen-nsen a reqqen, yernu ur xeddmen acemma ... ad agh-yamen R'ebbi seg-sen.\nSaid TALIBI, si Merr'uk :\nAzul fell-awen, G tizwiri, d awen-ssirimegh tudert igerrzen d wussan ir'wan. Nekk d yan unelmad seg [wenz'ul agmud'an] (sud-est) n Lmerr'uk. Ghur-i yan usmel (site) ghif tamazight g internet: http://www.tankra.fr.st. Yan g yimeddukal-inew ay d-iykan [izen-nwen aliktr'unan] (email) afad ad awen-aznegh ayeddegh n tabrat tamezzant (tamect'uht). Righ ad awen-inigh hat z'righ tabrat-nna tuznem i yimeddukal-inew di temmurt n Lmerruk, zr'igh kul tabrat, ar awen-ttinigh ayuz d ameqran ghif taghensa (aqeddec) ghif tmazight. D a ssirimegh ad umugh awd nekk g yimeghriyen n tebratin-innan ad yili s dat ghur tamesmunt n Yimadyazen.\n(...) Said TALIBI. Tanemmert.\nTiririt : Azul fell-ak a gma (...) Atan tettwalid' (tez'rid') belli tamazight teqqel at'as gher deffir sdat n tutlayin tiberr'aniyin am tefr'ensist akk d teglizit. Dgha d anect-a ay d agh-iceghben (inquiéter), yernu yeddja-yagh ad neg lh'emla-yagi. Nez'ra belli atmaten-nnegh n Merr'uk z'ewren mlih' di tmazight. Nitni ttarun tamazight ugar n Yimazighen nnid'en di internet, yernu fkan azal meqqren i wesnerni n tutlayt-nnegh, dgha nettara-yasen tajmilt meqqren, am wakken ara d ak-nini tanemmirt meqqren ghef wemd'iq-yinek n internet, u ad k-is'ehh'i R'ebbi ghef leqdic-ik. Tiddukla-nnegh tqeddec deg yiwen webrid i deg tefka azal ala kan i lmufid, i wayen yuklalen (yestuhlen) leâtab. Nesselmad tamazight s tebratin, yernu nessefray ad d-nessuffugh tasghunt-nnegh (revue) Taftilt, ara yarun s tmazight si tt'erf alamma d tt'erf. Nebgha ad nerr tamazight d tutlayt ara yesâun ddur' di tmetti (société), yernu d tin ara ineffâen medden di tudert-nsen, imi anect-a d yiwen seg yih'urifen ara d as-d-yerren ccan i tutlayt-nnegh. Yugh lh'al, ma ur tesâi ccan tutlayt-nnegh, ulac ayen ara tt-id-yessukksen, yernu ma temmut tmazight, ur gh-d-mazal ad nili d Imazighen. Tanemmirt-ik ghef tebrat-inek u tanemmirt i watmaten-nnegh Imerr'ukiyen i d agh-yeqqaren. Nessaram ad tilid' dima seg yimeghriyen-nnegh yernu ad tilid' seg wid ara ifehmen izen-nnegh (message) deg wayen yerzan asseqdec n tmazight. Ssaramegh-ak afud igerrzen a gma. Sghur tiddukla tadelsant Imedyazen.\nA tabaskit, flali-d !\nHeuskera, ialgi adi kanpora\n[Aqeddem : ass-a newwi-d i watmaten-nnegh snat n tdiwenniyin (interview) ay s-tettwaxemen i yiwen n umaru (écrivain) si Tmurt n Yibaskiyen ay yessawd'en ad yessali tutlayt-is gher weswir n tutlayt tagraghlant (internationale) seg wakken fazen yedlisen ay d-yettaru s tbaskit. Bernardo Atxaga d amaru ay ifernen ad yaru s tbaskit imi ur yelli seg wid ay ih'eqren tutlayt i yes d-yekker, negh seg wid yerran di rrif tutlayt i yes tt'd'en tamusni n ddunit, dgha, xas mazal tutlayt tabaskit d tutlayt mect'uh'en di Spenyul akk d Fr'ansa, Atxaga yessawed' ad as-yerfed azal-is u ad d-yaru yis-s ungalen yettwassnen deg wemd'al merr'a. Abrid ay d-yewwi Atxaga di tmurt-is d abrid n tezdeg d ss'fa. Yedder lqerh' n th'eqranit n tutlayt tabaskit di tallit n lbat'el ay iâeddan ghef Spenyul, am wakken ay yeqdec ghef wesnerni n tutlayt-is, imi ay d-yella seg yemdanen-nni qlilen ay yettarun s tutlayt-nsen deg Yibaskiyen. Atxaga yettaru s tutlayt-is di yal lweqt yernu anda ma yedda imi ay yettidir yis-s, ur yenkir' ara lxir-is. Tezdegh-as deg wul tbaskit alammi, ula d timucuha-s akk d tirga-s s tutlayt-a ay tent-ibennu, maci s tiyad', xas ulamma yessen mlih' taspenyulit, alammi ula d idlisen-is d netta s timmad-is ay ten-id-yessuqulen. Tikta (idées) ttenghalent deg uqerru-yis s tutlayt n lejdud-is yernu ur yelli seg wid ay yeh'wadjen tutlayt taberr'anit "akken ad ten-fehmen wiyad', akken ad fehmen watmaten-is d acu yellan di lbal-is". D acu kan, Atxaga ay yellan d yiwen seg yimura imeqranen n tallit-a, ur yelli digh d win ay d-yewwin abrid n leh'meq akk d kar'uh n wiyad' akken ad yesnerni tutlayt-is u ad yessuter ad as-yettunefk wemkan yelhan di tmurt n Yibaskiyen. Xas akken Atxaga yettwali d akken ula d taspenyulit d tutlayt-is tayemmat tis snat, mi ara nwali gher leqdic-is, yiwen ur yettazmar ad yenker' lxir yexdem i tbaskit akk d tayri ay yesâa i tutlayt-is. Tugh, ugur-agi nettidir-it ula d nekni s Yimazighen. At'as deg-negh d awal kan ay ten-iâemr'en, st'uqquten zzâed' yernu ttcan times ghef tmazight, wanag mi ara d-tawed' tizi n tidet, ad ten-naf ur d-fkin acemma imeânen i tutlayt-nnegh, am wakken ay nesâa at'as n yimura ay yessnen ad arun tamazight, kkren-d s tutlayt-a yernu ulac win i ten-yifen awwi tt-ssnen, di tgara, ttagaden lemmer ad d-yeghli yigenni ma uran awal s tmazight, ttarun s tutlayt taberr'anit ughaf "ur ttwafhamen ara", dgha ulac wi ih'eqren tutlayt am nitni. Atxaga yessebgan-anegh-d d akken yezmer wabâad' ad asen-yaru i watmaten-is s tutlayt-nsen tanes'lit yernu ad t-fehmen u ad akin s ccbah'a n wayen i sen-yura, dgha maci ala kan s tespenyulit negh s tefr'ensist ay cebh'ent lumur', wanag ula s tbaskit akk d tmazight cebh'ent, yernu cebh'ent ugar mi ara tili temsalt d izen-nnegh ay terza. Atxaga yessebgan-anegh-d digh d akken maci dima d wid ay ikeccmen umri negh wid yesghersen tt'bul ay izemren ad d-ssidren tutlayt, wanag yella wamek ara d-tidir tbaskit negh tmazight s webrid n tezdeg d akk d leqdic amussnaw, d abrid ay izemren ad tent-yessiwed' s aswir âlayen, s aswir ifazen. Afud igerrzen].\nTadiwennit tamenzut :\n"Tutlayt d tazmert (...), yernu nezmer ad tt-nesseqdec d allal i ubeddel"\nAdrienne Rich, d tamarut tamarikanit (1929-).\n"A tutlayt tabaskit, flali-d", akka ay d-teqqar yiwet n tezlit n tmid'i (lqern) wis 16 n Tmurt n Yibaskiyen yernu d wagi ay d awal i yes yettamen Bernardo Atxaga, xas ma yella yettwali d akken ula d taspenyulit d tutlayt-is tayemmat.\nXas ma yella ar ass-a werâad nessin d acu-t las'el n tbaskit, tutlayt-a tesâa ugar n 4000 n yiseggasen ayakka seg wasmi ara tt-ttmeslayen yernu ass-a, sseqdacen-tt wazal n 600.000 n yemdanen di Tmurt n Yibaskiyen akk d Navarra (di Spenyul), akk d wazal n 80.000 n yemdanen nnid'en deg ugezdu (département) n Pyrénées-Atlantiques, di Fr'ansa. Tutlayt-a tughal at'as gher deffir deg r'ebâin-nni n yiseggasen n tesnaraft (dictature) n Franco di tmurt n Spenyul. D acu kan, attan tettidir di tegnit yifen tin n yid'elli u llant tlata n ssebbat i tt-yeddjan ad tili akka : asdukel n tentalyin (dialectes) tibaskiyin deg yiwet kan n tutlayt ay zemren ad fehmen akk Yibaskiyen, tughalin n tbaskit di 1979 d tutlayt tamens'abt (officielle) n Tmurt n Yibaskiyen di Spenyul gher tama n tespenyulit akk d wesnerni n usselmed n tbaskit deg ugherbaz. Si tama nnid'en, tella digh yiwet n terbaât d tamect'uh't n yimura (écrivains) ibaskiyen ay iâezmen ad snernin asseqdec n tbaskit s tira akk d ussider n tsekla n tutlayt-nsen. Yiwen deg-sen, Bernardo Atxaga, yerbeh'-d arraz aghelnaw n wungal (prix national du roman) di 1989, ghef wungal-yines Obabakoak, yugh lh'al, arraz-agi d yiwen seg warrazen imeqqranen akk n tsekla di tmurt n Spenyul. Ass-a, gher 48 n yiseggasen di leâmer'-is, yughal Atxaga d amaru amenzu yettarun s tutlayt tabaskit ay yessawd'en ad yughal mechur' di ddunit merr'a. (Izen n Unesco).\nD tadiwennit ay d-iga Christophe David, d aneghmas deg tsufight n "Le Matricule des Anges", i yiwen n umaru meqqren di tutlayt tabaskit, Bernardo Atxaga.\nC.D. Ghur-k kettcini, win yellan d Abaski d win yettmeslayen tabaskit ...\nBernardo Atxaga. Ih, acku d tabaskit kan ay gh-yerran nemgerrad (nemxallaf) ghef wiyad'. Isem n tmurt-nnegh, Euskal Herria, anamek-is "tamurt i deg ttmeslayen tabaskit". Dgha ttwaligh d akken d tudert ay nettidir akk d tutlayt-nnegh ay yeddjan agdud-nnegh ad yesâu tt'bayeâ-is u ad yeg abrid n tudert i yiman-is akken sâan akk yegduden tt'bayeâ-nsen negh iberdan-nsen n tudert. Dgha d awezghi ad nesr'uh' tutlayt-nnegh mebla ma nesr'uh' ula d tinetti-nnegh (identité).\nD acu-tent i yir timughliwin i yes ttmuqulen medden tabaskit ?\nTtwalin-tt d tutlayt kan n yiz'awaliyen. Dgha d anect-nni ay ten-yettaddjan ad xemmen d akken tutlayt-a d tah'erfit kan (simple), ur nezmir ad d-nemmeslay yis-s ghef tghawsiwin n tnefsit negh n yedles. Yir tamughli-yagi ur tettwaqbal imi tutlayin akk n wemd'al (ddunit) âedlent wagar-asent, kifkif-itent. Imesnilsiyen (linguistes) am Jacobson akk d Bloomfield at'as aya seg wasmi ay fran tamsalt-a. Nezmer ad d-nini s tbaskit akk ayen nezmer ad t-id-nini s tespenyulit negh s tefr'ensist. Nekk ttwaligh anect-a d ss'wab, d acu kan, maci at'as n medden i t-yez'ran.\nIbaskiyen s umata, d taspenyulit ay ttmeslayen. Dgha ma tughal tbaskit d tutlayt tameghradit (universelle) [akken llant tutlayin idjehden am tefr'ensist, tat'alyanit negh tahulandit], tettwalid' d akken ilaq ghef medden ad tt-sseqdacen s tin n nnif, u ad ddjen taspenyulit ?\nLlan wat'as n Yibaskiyen ay yessnen mlih' tabaskit, maca maci akk. Wanag si tama nnid'en, akk Ibaskiyen yettmeslayen tabaskit ssnen mlih' taspenyulit, negh meqqar, ttselliken-tt deg-s. Sakin, tamsalt tgerri-d gher wacu n tutlayt ara yefren wemdan ad tt-yemmeslay. Ghef umedya, nezmer ad naru s tbaskit ghef tesnagayt (philosophie), d acu kan, anect-a yettghimi-d d aqemmer. Win yebghan ad d-yeffegh wedlis-is, yewwi-yi-d R'ebbi d akken ttafxir kan ad yaru ghef tesnagayt s tespenyulit. Medden akk llan qqaren-iyi-d : "Ur ttaru ara s tbaskit, tutlayt-a tewâer' akken ad tt-id-nessuqel (traduire), yiwen ur yeqqar ayen ara d-tarud'". D acu kan, ula d nekk ur bghigh ara ad beddlegh tutlayt, yernu asmi ay bdigh ttarugh, ur bghigh ara ad xemmegh d akken zemregh ad zzenzegh 5000 n wudmawen (exeplaires) seg yedlisen-iw. Lligh ker'hegh ssuq, ur d as-fkigh ara ccan. Dgha imir-n fernegh ad arugh s tbaskit xas akken z'righ d akken ahat, wid ara d i-ighren ur ttâeddin ara i 1000. Ass-a, idlisen-iw atni ssuqlen-ten-id gher 16 n tutlayin [di 2002, wwd'ent gher 20], am win yuran s tutlayt taspenyulit. Ihi, d ayen i tezmer ad t-id-tawi tutlayt nnid'en ay d-tewwi tbaskit, anect-a ur ibeddel acemma.\nD acu kan, ur a ttwaligh ara d akken ilaq ad nexdem kulci s tutlayt tabaskit. Ghef umedya, ttwaligh d akken assuffegh n yisura (films) s tbaskit ur yezmir ad d-yawi lfayda. Ilaq "ad as-ncuh'" i tutlayt. Nezmer ad d-naru ungalen s tbaskit -imi ay llan wid yeqqaren ungal abaski- maca ma nessuqel-d tiz'riwin (théories) tineggura n rebbu negh n tsenmeghrad't (cosmologie) gher tbaskit, akken kan ad d-nessken d akken nezmer ad neg anect-a s tutlayt-nnegh, nekk ttwaligh anect-a taghelnaz'rit (nationalisme) yernu d ayen ur nesâi lfayda. Ilaq ad d-neg tighawsiwin ay neh'wadj akken ad nefr'eh' maci akken ad d-neg tighawsiwin s tin n tghennant, akken ad d-nessken d akken ula d nekni nezmer ad d-neg aya.\nTettwalid' iman-ik d aneggal (romancier) abaski ay tellid' ?\nAla, imi tira ay ttarugh s tbaskit sufella kan ay d-terna. Nekk s yisem-iw d amaru, ttwaligh iman-iw ttekkagh deg wensay (tradition) adelsan, di tsekla (littérature), d ansay yellan d ameghradi (universel). Di Finland, h'edr'egh i yiwen n usarag (conférence) ay iga yiwen n umaru las'el-is si Sri Lanka, netta yettidir di London, dgha mi akken ay d-yebder uguren n tira, fehmegh mlih' ayen akken yebgha ad d-yini. Asmi ay bdigh tira, ur tzad ara tmusni-w di tsekla. Asmi ay sâigh âecrin n yiseggasen ay ghrigh Gabriel Aresti*. Tlata n yiseggasen sakin, fukegh akk idlisen n tsekla yellan imir-n s tbaskit. Anect-a ur yebghi ara ad d-yini d akken ur nesâi ara ansay di tsekla-nnegh. Ass-a, yernu anect-a d ah'ric si tetrara (modernité), izri (passé) akk n tsekla n wemd'al, ama d win n Tmurt n Waâr'aben negh d win n Ccinwa negh n Tur'uft nezmer ad t-naf akken ad t-ngher. Dgha s waya, yal amaru yezmer ad d-yesnulfu ansay-is i yiman-is. Dgha win yettarun s tutlayt tameddarsut (minoritaire) ilaq ad yelh'u tikli n ubaregh di taddart i deg zedghent ala kan tiyuzad'.\nMi ara tarud' s tbaskit, ur d-tettmagared' ara uguren ?\nTameslayt (langage) n tsekla ur tesâi tamtilt deg wemd'al, d yiwen-is anda ma teddid', tameslayt n tsekla d tameghradit (universel) yernu tzemred' ad tt-tesqedced' s tutlayt ay k-yehwan. Id'risen (textes) imenza ay uran s tutlayt taglizit llan kan sâan snat n tesghunin (conjonctions), nitenti d "and" akk d "but", dgha s kra ay yuran di tsekla taqburt n tutlayt-a yebna s ussemlili n wawal s snat-agi kan n tesghunit. D acu kan, citt'ah' kan mbeâd ma yettusuqel-d Wedlis Imqeddes (Bible) si tlatinit gher teglizit, tennerna tmeslayt taseklant n teglizit, dgha bdan yimura igliziyen a sseqdacen yiwet n tseddast d tasemlalt (syntaxe complexe) akk d kra n talghiwin (formes) n ccbah'a n tutlayt ay d-red'len si tlatinit. D anect-a ay d-yed'ran ula akk d tutlayt tabaskit. Imura yecban Dechepare akk d Axular llan ssnen talatinit akk d tbaskit, dgha mi skecmen ayen tesâa tmenzut-agi di tis snat-nni, rran tabaskit, tutlayt-nsen tayemmat, d tutlayt iwejden akken ad nettaru yis-s. Akka ay tughal tbaskit d tutlayt i yes nezmer ad naru mebla uguren.\nD kettc s timmad-ik ay d-yessuqlen ungal-ik, Obabakoak, gher tespenyulit. D acu n wemgerrad yellan ger n mi ara d-yessuqel wabâad' adlis-is i yiman-is negh mi ara t-yefk i wemsuqel ?\nNezmer ad d-nini d akken ad'ris aseklan (texte littéraraire) d taghawsa, akken kan ara tt-tennaled', ad tbeddel. Dgha d awezghi ad neg tasuqilt tasekkalt (littérale). Mi ara d-tessuqled', amzun tettarud'-d ayen tettwalid', ayen tfehmed' seg wabâad' n yed'risen. Amgerrad yellan ger n tsuqilt n menwala akk d tsuqilt ara yeg yiwen i yiman-is d tin yeqqnen gher tlelli. Mi ara nettaru s kra n tutlayt, amzun nbubb amesnay (conducteur) ghef yeârar-nnegh, d netta ay d agh-yemmalen abrid ara aghent tira-nnegh, d acu kan, xas llant tghawsiwin yettbeddilen, ss'eh' ur yettbeddil ara. Dgha llant snat n tghawsiwin ur nettbeddil ara si tutlayt gher tayed' : d tadyant (histoire) akk d xemsa negh setta n wawalen di yal asebter (page) seg wedlis ... wigi d awalen yesâan azal di ccbah'a n tutlayt ay nesseqdac deg wed'ris. Xas ma yella tikwal ur ttazmaregh ara ad sqedcegh awalen-a deg wemkan-nsen mi ara d-ssuqulegh, swexxiregh-ten s kra n yizirigen (lignes) d akessar, d acu kan, ala asseqdec ay ten-sseqdacegh. Anect-a d ayen iweâr'en ad t-id-sfehmegh, ala d win ay yettmeslayen mlih' ama d tabaskit, ama d taspenyulit, ay izemren ad ijerr'eb aya.\nGhef wakken nettwali, kettc d uguren n tira ayen i k-iceghben ugar n wuguren n tsertit, amek ?\nTtafxir akken ferr'h'egh mi ara iligh sdaxel n uh'anu-yinu (atelier) wala mi ara iligh di berr'a. Nnig waya, tagnit tasertit di Tmurt n Yibaskiyen d tagnit yerwin s wat'as yernu tesqelliq. Ulac akk d acu ay d-trennu di tmusni n wabâad'. Dgha mmugregh-d kra n wuguren asmi ay d-nnigh d akken nekk aql-i mgal n rr'ay-agi ameâwaju. Lemmer ad d-nawi yiwen n Walmani d yiwen n Wefr'ensis d yiwen n Ubaski u ad asen-nini ad agh-d-arun adlis ghef tayri, Almani yezmer ad agh-d-yaru yiwen n wedlis n xemsa yeh'ricen umi ara isemmi "Deg wayen yerzan uguren tayri", ma d Afr'ensis-nni ad d-yaru kra n wedlis d afessas u ad as-isemmi "Mazal tayri ?", ma d Abaski-nni, ad agh-d-yaru tasmed'rant (essai) umi ara isemmi "Tayri akk d wugur n Tmurt n Yibaskiyen". Medden di tmurt-nnegh a qeddcen at'as, d acu kan, ur zaden ara di tmusni, tiz'ri-nsen (théorie) d tigellilt. Dgha d tikkelt tamenzut di Tmurt n Yibaskiyen i deg ara d-tennulfu tghelnaz'rit qessh'en akka am tin yellan ass-a.\n* Gabriel Aresti : d yiwen seg yimura imeqqranen akk n tutlayt tabaskit, ili-d di 1933. Aresti yettwassen ladgha s usefru-nni-yines ameqqran, "Maldan behera" (As'ubbu) ay d-yura di 1960, u deg-s yeh'ka-d akk amezruy n wegdud abaski, seg uzarmezruy (préhistoire) alammi d ussan-a.\nYettwaddem-d wed'ris-agi seg :\n"Le Matricule des Anges" - Utt'un 13 - Ctember'-Tuber' 1995\nTasuqilt sghur Mohand Bouloufa.\nTadiwennit tis snat :\nSghur Lucia Iglesias Kuntz\nL.I.K. Lbat'el iâeddan ghef tutlayt tabaskit di tallit n lbat'el n Franco d tikerkas negh d tidet ?\nBernardo Atxaga. Anect-a d tidet, xas ma yella d tidet digh ma nenna-d d akken tabaskit tella tcewwel ula di tallit-nni n wubqel n wemgaru agharim (guerre civile) n Spenyul*, asmi ay tella Tmurt n Yibaskiyen a tettidir deg wuguren imeqqranen n tdamsa (économie). Assider n tutlayt di tallit-nni d ayen yellan yes'âeb at'as imi ala kan d aggagen (intellectuels) akk d wat ddin ay yellan zemren ad qedcen ghef wanect-a. Dgha ma mmeslayegh-awen-d ghef twacult-iw, ad tzemrem ad tfehmem aya. Jeddi akk d baba-s n jeddi llan xeddmen d ibennayen dgha maci d ah'raz n tutlayt-nnegh ay yellan d aghilif-nsen. Ma d nekk, deg ugherbaz nnid'en ay ghrigh, meh'sub kkigh-d ghef yiwet n tallit i deg ay h'ulfagh i tmattant n tutlayt-nnegh yernu bdigh steqsayagh iman-iw ghef ssebbat ay izemren ad iyi-ddjent ad sr'uh'egh tutlayt-iw ay d-wer'tegh sghur n lejdud-iw. Dgha lbat'el iâeddan fell-anegh deg ugherbaz asmi nella d imect'ah' ur yesâi tamtilt. Lligh nekk d watmaten-iw kkaten-agh yal tikkelt i deg ara d agh-slen nettmeslay s tbaskit wagar-anegh, xas akken d tin ay d tutlayt ay nettmeslay deg yexxamen-nnegh. Yernu nella nez'ra merr'a d akken yegdel (interdit) ad nemmeslay tabaskit deg yimukan izuyaz (lieux publics) yernu s kra n win ara igen aya ad yettuxett'i.\nSeg wasmi akka ay d-tughal tugdut gher Spenyul, tewwi Tmurt n Yibaskiyen tafulmant-ines (autonomie) yernu ssuffghen-d isud'af (leqwanin) imaynuten ghef tutlayin, dindin kan teffegh-d tbaskit si lbat'el aberkan gher tegnit i deg ay yettuh'ettem ghef medden ad tt-lemden deg ugherbaz. D acu tettwalid' deg wanect-a ?\nUla d taglizit tughal d tutlayt yettuh'ettment ghef yal yiwen deg ugherbaz [di Tmurt n Yibaskiyen], dgha tettghimi-d temsalt-a d tin is'eâben at'as. Ass-a, aql-i nesteqsay iman-iw u bghigh ad z'regh alamma d anda ay yettalas Uwanek (ddewla) d netta kan ara yettd'ebbiren deg uselmed n medden ? Taswiât-a, di tmura merr'a n wemd'al (ddunit), d Awanek kan ay yettd'ebbiren ad'ebber ameqqran deg uselmed; aghlif (ministère) n usselmed yesâa azal meqqren di tmura merr'a, ghef waya, ur d-teqqim ara tlelli tameqqrant i wid yebghan ad yili welmad akken nnid'en. Dgha wid yettidiren di Tmurt n Yibaskiyen yernu ur bghin ad z'ren acemma ghef yedles akk d tutlayt-nnegh ur uklalen ara akk ad ten-nqader.\nDi Tmurt n Yibaskiyen, ulac wid ay iâeddan i tlisa deg useqdec n tutlayt tabaskit ?\nAkken ad awen-inigh tidet, ur cikkegh ara d akken yella waya. Ur walagh ara amek ay yezmer wezgen n umelyun n yemdanen [yettmeslayen s tbaskit] ad d'urren 35 n yimelyunen n yemdanen yettmeslayen taspenyulit, wanag ttwaligh d akken d wid ay d agh-yernan s tutlayt-nsen ayen ara yettâeddin i tlisa. Ghef umedya (ghef lemtel), ighmisen ispenyuliyen n yal ass werdjin ttawin-d kra n telghut (lexber) yelhan ghef tutlayt tabaskit, ula d acemma, dgha nekk d anect-a umi qqaregh aâeddi i tlisa.\nAsdukel n tjerr'umt akk d tmawalt (lexique) n tentalyin tibaskiyin deg yiwet kan n tutlayt ara fehhmen akk Yibaskiyen d tamsalt i ghef ara d-id'erru wat'as n umennugh. Dgha tettwalid' d akken terra tmara ad âeddin Yibaskiyen ghef wanect-a akken ad d-ssidren tutlayt-nsen ?\nUlac tutlayt deg wemd'al ay izemren ad taz' gher sdat s yemgerraden-is (différences). Tutlayin merr'a sâan tintalyin (dialectes) yemgerraden, d acu kan, yettili-d leqdic i lmend n wesdukel-nsent akken ad tent-fehhmen wid merr'a ay tent-yettmeslayen, dgha ma ur teddukel ara tutlayt, ulamek tewwed' s aswir âlayen i deg ara tezmer ad tughal d tutlayt yeddren, d tutlayt n usselmed, n tussna negh d tin n usselh'u n tghawsiwin n tmurt. Ur nettazmar ara ad naru kra ghef tsegda (architecture) s tpidgint [d axalud' n tutlayin yebnan ghef teglizit akk d wawalen n tutlayin nnid'en], wanag ilaq ad tesqedced' taglizit tizeght (standard) i wanect-a, dgha taglizit tizeght d tin ay d-ih'ettmen iman-is deg wat'as n tmura akken ad tili d tutlayt ara yeddjen tamusni ad tezreâ akken igerrez, akken ara tt-fehmen wat'as n medden. Llan wid umi ara yeâdjeb wanect-a am wakken ay llan wid umi ur yeâdjib ara, d acu kan, akken ay yella yeqqar yiwen n umeddakel-iw, d aselmad n tesnilsit, i yinelmaden-is ay d-yekkan si Temrikt talatinit : "tzemrem ad tesseqdacem taspangict (d axalud' n tespenyulit akk d teglizit) wagar-awen, d acu kan, ma tebgham ad trebh'em di tezrawin-nwen (études), ilaq ad tettarum s teglizit". Tutlayin merr'a ay iteddun gher sdat ttughalent cwit', cwit' d tifessasin. Dgha ameddakel-agi-yinu yenna-yi-d d akken ulac tutlayt ay iweâr'en am tin ay ttmeslayen deg wabâad' n tudrin ibeâden yernu iâezlen, d imi ara naf d akken di temdinin am Chicago akk d New York, taglizit ay ttmeslayen deg-sent fessuset s wat'as ghef tin ay ttmeslayen deg wabâad' n tudrin ibeâden di tmurt n Legliz.\nKettc d amdan yessnen mlih' ama d tabaskit, ama d taspenyulit, maca aygher d tabaskit ay d tutlayt tamenzut i yes tettarud' ?\nNekk ughegh tanumi ttxemmimegh s tbaskit, dgha yis-s ay bennugh timucuha-w akk d yisefra-w. D nettat ay d tutlayt n tbad'nit-iw (initmité) yernu yis-s ay ttarugh tinqid'in ama di Stockholm ay lligh negh di Madrid. Dgha ughegh tanumi d wanect-a yernu maci d tasnakta (idéologie) ay d i-iddjan ad gegh aya. Llan kra n medden âezzlen iman-nsen deg yixejd'an i deg ttghimin d agguren ur d-teffghen ara. Ma d nekk, tanumi-yinu di tira teddja-yi ad rregh tabaskit d tutlayt tamenzut i yes ara ttarugh, d acu kan ssawd'egh digh gher tmughli i deg ur a ttwaligh ara d akken anect-a d ayen yesâan azal, wanag zemregh ad arugh ula s tutlayin nnid'en.\nD acu kan, tebghid' d kettc s timmad-ik ara d-yelhun d tsuqilt (traduction) n yiqeddicen-ik ...\nDeg wemd'al, llant tutlayin yettemcabin wagar-asent, dgha kra deg-sent d takniwin ay llant akk d tiyad', am tutlayt takatalant akk d tespenyulit. Tasuqilt nekk cubagh-tt s aneggez, dgha win ara d-yessuqlen kra si tkatalant gher tespenyulit amzun ineggzen si tnergact (trottoir) s abrid. D acu kan, di tbaskit, ilaq ad neg aneggez-nnegh meqqren akken ad d-neg tasuqilt, yernu ma fkigh ayen d-urigh i wabâad' n yemsuqlen (traducteurs) amzun d aqemmer ay qemmregh s leqdic-iw, ur z'righ ara d acu ara d-yefk wanect-a. S umata, di r'ebâa-yid-negh ay d as-nettenkar i tsuqilt n yiqeddicen-iw, dgha mi ara bghugh ad d-ssuqlegh leqdic-iw, imeddukal-iw ay d i-iqerben mlih' ttâawanen-iyi, xeddmen-iyi-d tasuqilt tamenzut, d tin i seg ay d-tekksegh tasuqilt taneggarut ara d-ssuffghegh gher ssuq. Dgha yewâer' ad d-nessefhem d acu-t umaru yettarun s snat n tutlayin yernu a tth'ulfugh d akken simmal ara yettewâar' fell-i ad d-ssuqlegh id'risen-iw. Simmal ssuqulegh-d deg yiqeddicen-iw, simmal tth'ulfugh d akken tisuqilin-yinu beââden ghef wed'ris-nni anes'li ay urigh s tutlayt tabaskit.\nI mi ara d-tessuqled' idlisen-ik gher tutlayin nnid'en, d tasuqilt-nni n tespenyulit i tesseqdaced' d llsas, maci d ad'ris-nni anes'li yuran s tutlayt tabaskit. Ur teskaddbed' ara iman-ik deg wanect-a ?\nAla imi nekk sâigh takti-yinu ghef tutlayt, d takti i yes ttidiregh yal ass, d tin i deg ttwaligh d akken ula d taspenyulit tesâa ghur-i amkan n tutlayt tayemmat. Deg webrid ay d-wwigh di tudert-iw, llant snat n tutlayin tiyemmatin ttidirent ta tama n ta yernu ttwaligh d akken sâigh zzher' nekkini ay yessnen ad mmeslayegh yis-sen mlih' di snat yid-sent.\nTettwalid' iman-ik d aghelnaz'ri (nationaliste) ?\nSpenyul ur tt-ugigh ara. Si tama n tsertit, ur ddigh akk d wid yettnadin azarug (indépendance) yernu Spenyul ur tt-ttwaligh d tuddsa (organisation) n d iri, wala d tamurt n d iri, wanag nezmer ad nidir deg-s u ad d-nini d acu ixuss'en deg-s.\n* Amgaru agharim n Spenyul : d amgaru i deg nnughen wid yebghan ad rren Spenyul d tigduda d wid yebghan ad teqqim tgeldit si 1936 gher 1939. Sakin, seg useggas-nni d asawen, d Franco ay yernan wid yebghan tigduda u d netta ay yughalen d aqerru n leh'kem di Spenyul. Di 1947, Franco yerra-d tageldit (monarchie) gher Spenyul, d acu kan, ula d yiwen ur yettalas ad yili d agellid ala kan ma yughal Franco ur yezmir ara ad yeh'kem negh yeâzem ad yeddj lehkem i ugellid. Di tallit-nni akk n leh'kem-is, Spenyul tughal d tamurt i deg ttwagedlen (interdit) yikabaren isertiyen akk d tdukliwin, yernu ala kan d taspenyulit ay d tutlayt yesâan az'ayer (statut) di tmurt-a. Imawlan n tutlayin nnid'en akk n Spenyul (tabaskit, takatalant, tagalisit, atg.) llan ttnaghen akken zemren akken ad sâun izerfan-nsen idelsanen. Dgha yiwet si tmiwa ay yent'erren at'as akk si lbat'el n Franco d tama n Tmurt n Yibaskiyen i deg ay d-tennulfa terbaât timselleh't n ETA, ay yebdan imenghi i lmend n uzarug (indépendance) n Yibaskiyen. Franco yemmut di 1975, u temmut yid-s tallit-nni n lbat'el ameqqran. Seg wass-n d asawen, tennefsusi ccedda i deg llant ttidirent tutlayin timeddursa (minoritaires) di Spenyul, u ttunefken-asent akk yiz'uyar (statuts) di tmiwa i deg ay tent-ttmeslayen.\nTasuqilt n Omar MOUFFOK\nI tmerniwt n yisallen, rzut ghef wassaghen-agi :\nAmd'iq amens'ab n Tuddsa n Yeghlanen Yedduklen i uselmed d tussna, din tzemrem ad d-tafem at'as n yisallen ghef tutlayin timeddursa am tbaskit negh tamazight.\nDeg usebter-agi tzemrem ad tafem utt'un 2 n Tebrat n Yimedyazen, i deg d-nemmeslay yagi ghef wegdud abaski akk d wuguren ay d-yettmagar ussider n yedles ghur-sen.\nDeg usebter-agi tzemrem ad d-tafem utt'unen merr'a n Tebrat n Yimedyazen, seg umenzu alamma d wis 11.\nAnwa ay d Bernardo Atxaga ?\nIsem-is n tidet Joseba Irazu, yernu ilul-d di 1951 di temdint n Asteasu, di temnad't n Guipuzcoa, di Tmurt n Yibaskiyen n wenz'ul (sud), di Spenyul. Atxaga ay yeghran tussniwin tudmisin (sciences économiques) di tesdawit, yeqdec azal n h'dac wagguren di tbanka (banque) di temdint n San Sebastian. Sakin, yughal gher tesdawit akken ad igher tasnagayt (philosophie) u seg yimir-n ay yekcem s amd'al n tira akken ad yughal d yiwen seg yimura imeqqranen n tutlayt tabaskit akk d tespenyulit.\nAdlis amezwaru ay d-yessuffegh d ammud (recueil) n yisefra umi isemma Ziutateak (timdinin), yura-t di 1976, yernu sin n yiseggasen sakin, yerna yessuffegh-d ammud nnid'en n yisefra, Etiopia, d win i yes ay ibeddel si lqaâa tamedyazt (poésie) tabaskit u yerbeh'-d fell-as arraz n wezghan (prix de la critique) aspenyuli. Ikemmel dgha seg yimir-n yettaru, u di âecrin n yiseggasen-nni ay d-id'efren, yessuffegh-d ugar n âecrin n yedlisen n tsekla i yigerdan akk d yelmez'yen, am wakken ay yura imsuyas (scénarios) i wat'as n tesgilin (émissions) n rr'adyu akk d tceqfatin n umezgun (théâtre). Atxaga yesâa digh assagh idjehden akk d uz'awan (musique) abaski imi ay yura ach'al n tezlatin s tutlayt-is.\nD acu kan, tamelt-yines (célébrité) tameqqrant deg wemd'al n tsekla yekseb-itt-id s wungalen-is i yes ay yughal yettwassen akk deg wemd'al ladgha imi ay ten-id-ssuqlen gher wat'as n tutlayin. Ungal amenzu ay yura, "Bi anai" (Sin watmaten) yerbeh'-d yis-s Atxaga arraz n wezghan i tikkelt tis snat di 1985. R'ebâa n yiseggasen sakin, di 1988, yessuffegh-d Atxaga ungal-is ay ifazen akk, Obabakoak (at Obaba), d win i ghef d-yerbeh' Arraz Aghelnaw n Tsekla (Primio Nacional de Literatura) n Spenyul u yella-d d amaru abaski amenzu ara d-irebh'en arraz-agi, am wakken ay d-yerbeh' digh fell-as arraz n wedlis abaski, Euskadi, akk d warraz n wezghan aspenyuli i tikkelt tis tlata. Obabakoak nzan seg-s 30.000 n wudmawen (exemplaires). Si ger yedlisen nnid'en ay yettwassnen ay d-yessuffegh Atxaga, nezmer ad d-nebder "Tamurt n Yibaskiyen akk d Yedles negh mi ara d-yaki yinisi", "Anz'ad ay d-yemghin deg yiles" akk d yiwen n wedlis i yigerdan isem-is "Shola akk d yilfan". Si melmi kan, yerna yessuffegh-d daghen sin yedlisen s wazal-nsen, "Argaz awh'id" akk d "Igenwan-nni". Tirawt n Bernardo Atxaga d tin i deg texled' tsekla tamaynut n wass-a akk d tsekla tamsilawt (réaliste) ay d-yettmeslayen ghef tghawsiwin akken llant di tudert, ama lhant, ama d iri-tent. Deg wungalen-is, Atxaga yettban-d seg wid yekkaten ghef ugama (nature) yernu udmawen (personnages) d wid ay d-yeddem seg wegdud abaski ara yettqabalen lehmum n tmetti (société) n tallit-agi-nnegh. Yugh lh'al, werdjin yenwi Atxaga d akken ad d-yawed' wass i deg ara yughal yisem-is mechur' am wass-a, yernu kra ttxemmimen, qqaren-as d akken Bernardo Atxaga yessawed' ad as-d-yerr ttar' i tutlayt tabaskit, ay yettwah'eqren ach'al, imi ass-a tewwed' Madrid alammi ay testeâr'ef s yiwen n umara d Abaski.\nImagraden yeqqnen gher usentel n wutt'un-agi :\nTabrat n Yimedyazen : Utt'un 2 : Taburjwazit tabaskit teddja idles abaski\n<<< Qqel γer Ụṭ̣̣ṭ̣un 11 Ddu γer Ụṭ̣̣ṭ̣un 13 >>>


Q=0	C=0	SS=0	LS=0	PS=0	DC=0	LC=0	SD=0	BS=0	G0=35	G1=10	G2=1	DLID=ber_Latn	BODY=D ayen i d-yewwi lḥal a t-yefhem yal amdan yumnen s Lmasiḥ d amsellek-ines. Ayen akk icudden ɣer wazal n leslak di Lmasiḥ. Azal n tudert ddaw leɛnaya-ines d ṛṛeḥma-ines. Yal amasiḥi ad yili d win yumnen s Ṛebbi yeddren win ixelqen igenwan d lqaɛa d wayen akk yellan deg-sen. Tudert akk sɣur Yillu i d tekka yerna ɣer ɣur-s ara tuɣal.\nD Ṛebbi i d-ixelqen amadan. Ixleq-it-id ɣer ṣṣifa-ines. Ad yili di tudert yedduklen yid-s. Ɣer tazwara yella yettidir wemdan deg assaɣ aked Ṛebbi s talwit d rrezg. D acu kan yuqel wemdan yeɣli di ddnub, yecceḍ. Degmi yuɣal yettidir yebɛed ɣef leɛnaya n Ṛebbi. Tekcem-it tugdi yuɣal ur yeɛqil ara lebɣi n Yillu i tudert-is. Yuqel iteddu yettmenṭar yerwa ccwal d imenɣi. Texreb tdukli-nni yella yesɛa aked Ṛebbi. Terna daɣen texreb tdukli-ines ger-as d wemdanen aked d-yettɛici.\nTalsa teɣli di ddnub\nDdnub yewwi-d arway n talsa s umata. Tudert n yemdanen tuqel d axrib meqqren. D imenɣan d laẓ d uqehher. Seg ass mi yeɣli wemdan di ddnub i truḥ lbenna i ddunit.\nD acu kan Sidi Ṛebbi si tazwara yessers-d lweɛd-is i yemdanen. Yeṭṭef lqsed iwakken a ten-isellek. S wawal-is d lewṣayat-is yerza-d s lmalayek-ines d imcegɛn-ines acḥal n tikal iwakken a d-yeṣṣiweḍ asirem i wemdan; a s-d-yemmel abrid yessufuɣen. D leǧyal n lenbeyya d imcegen i d-yusan ɣer ddunit ttawin-d lweɛd sɣur Ṛebbi. D lewṣayat-is d wawal-is.\nLeslak ittuxebbeṛ-d deg mezruy\nSi Leǧyal imezwura, wid i wumi neqqar imɣaren n talsa. Si zzman n Nuḥ alamma d talit n Yebṛahim, Ṛebbi yessers-d lemeahda i leslak n wemdan. D tiɣri n leslak-nni ara d-yasen di lweqt i d-ihegga di tnaya-ines. Awal d uṣaḍuf-ines, a ten-id yefka i yemdanen s yimi n lenbeyya-ines i d-iwekkel a d-mmeslayen i ddunit. Si Musa alamma d Yeḥya aɣeṭṭas, Ṛebbi i hegga-d awal-is d lemɛahda-ines i leslak n yemdanen.\nAẓeṭṭa-yagi n lemɛahda ad yennekmal s Lmasiḥ. Netta iban-d di lweqt i d-yessewjed Yillu, iwakken ad yili d asfel-nni zeddigen ara yettunefken i leɛfu n ddnubat n yemdanen meṛṛa.\nAss wis tlata ad yeḥyu si ger lmeggtin, yerna ad yeṣṣiweḍ ɣer lekmal leslak n wid me;rṛa yumnen yis d amsellek-nsen d ssid-nsen. Lmasiḥ d Mmis n Ṛebbi. Ad isellek wid meṛṛa yextar ad ilin d ayala-s, ad ttusemmin ula d netni d arraw n Ṛebbi.\nTudert s Ṛṛuḥ aked Lmasiḥ\nS Ṛṛuḥ-is iqedsen i ysedday tudert n wid akk yemnen yis. Yettḥarab fell-asen ittweṣṣi-ten yettwellih-iten. S wawal-is yellan d tidett i yesnernay di liman-nsen iḥerz-iten di tidett.\nLweɛd-ines d tidett. Imi yemmut d asfel i leɛfu n ddnubat, yeḥya-d ass wis tlata si lmut, ɣer tagara a d-yuɣal ad isbedd tagelda n Yillu i dayem.\nD Lmasiḥ i d tazawara i d tagara. D netta i d abrid n leslak. D netta i d amsellek. S Ṛṛuḥ-is d Wawal-is i ysedday tudert n yal yiwen.


Q=9	C=9	SS=0	LS=0	PS=0	DC=0	LC=0	SD=0	BS=2	G0=5	G1=4	G2=2	DLID=ber_Latn	BODY=Si tezɣent tasertant ɣer tezɣent tadamsant - La Dépêche de Kabylie\nAccueil Tamazight Si tezɣent tasertant ɣer tezɣent tadamsant\nTamurt n Lezzayer mbeɛd 17 n lǧemɛat n tikli\nSi tezɣent tasertant ɣer tezɣent tadamsant\nMazal ttkemilent tmesbaniyin n talwit, i d-yettilin yal ddurt seg 22 yebrir ar ass-a. Mbeɛd tinna n yisdawanen i d-yellan ass-nni n ttlata deg ddeqs n lwilayat n tmurt, tella-d lǧemɛa tis 17 n tikli deg tuget n tamiwin n tmurt n Lezzayer. Asuter d yiwen, d aqleɛ n udabu amesbaṭli s yiẓuran-is d lebni n Tegduda tazzayrit tis snat neɣ ɛad tamezwarut.\nUlamma, llan akka kra n wudmawen i wwin ɣer lḥebs n Lḥerrac, maca annect-a ur yesteqneɛ ara aɣref azzayri, i d-itteffɣen yal ass n lǧemɛa. Acu kan, mazal umuɣ n wid ilaq ad ttuḥasben meqqer. Gar wid ssuturen ass-nni n lǧemɛa d aselway aqdim n tmurt n Lezzayer, Ɛebdelɛaziz Butefliqa d wiyaḍ.\nAṭas n yimesbaniyen, i d-yennan belli tarbaɛt-agi n leḥkem tebɣa ad terr tazɣent-agi tasertant tettidir tmurt ɣer tezɣent tadamsant, ara d-yeglun s txeṣṣarin ɣef tdamsa n tmurt. Imi ɣef leḥsab-nsen, annect-agi ad d-yekk s uḥbas n yimɛelmen-agi imeqranen Rebrab, Ali Ḥeddad d wiyaḍ, i yessedduyen tikebbaniyin meqqren deg tmurt n Lezzayer. Ad yili wannect-agi, sya d afella mi ara neḍrurant mliḥ tkebbaniyin-agi, dayen ara d-yeglun s lemḍerra ɣef tdamsa n tmurt d unqas n uxeddim.\nAmedya, deg tkebbanit n ugraw n Ḥeddad, yetturaǧu ad ttwaḥebsen wazal n 100 n yixeddamen deg wussan i d-iteddun, am wakken daɣen ara yesdukkel snat n tiliẓriwin yesɛa i wakken ad uɣalent d yiwet, dayen ad d-yawin astixer n kra n yixeddamen daɣen.\nArticle précédentAss wis sin n ukayad n BAC\nArticle suivantUn premier jour sans incidents


Q=6	C=0	SS=0	LS=6	PS=0	DC=0	LC=0	SD=0	BS=1	G0=11	G1=9	G2=5	DLID=ber_Latn	BODY=Yessuter akemmel n yisenfaren yettwaḥebsen - La Dépêche de Kabylie\nAccueil Tamazight Yessuter akemmel n yisenfaren yettwaḥebsen\nAseqqamu aɣerfan n lwilaya n Tizi Uzzu\nYessuter akemmel n yisenfaren yettwaḥebsen\nGar yisenfaren iɣessanen i mazal ttwaɛelqen ar ass-a deg ugezdu n Tizi Uzzu, ad naf annar n ddabax uḍar n 5 0000 n yimeḍqan, tawdeft ɣer ubrid ameqqren n usamer-umalu, aggugen (barrages) n Sidi Khelifa d Tizi n Tlata, Isseɣser n usizdeg n waman, sbiṭer n 500 n yimṭerḥen, axxam n tujjya n tlawin-arrac. Aṭas n yisenfaren iɣessanen i yettwajerden deg wahilen n ugzdu n Tizi Uzzu mazal ur fukken ara. Am wakken, diɣ, i llan kra-nniḍen ttwaḥebsen s ssebba n uɣbel n tdamsa tettidir tmurt n Lezzayer deg yiseggasen-agi ineggura. Deg wawal i d-yenna uselway n Useqqamu Aɣerfan n Ugezdu n Tizi Uzzu, Mass Youcef Aouchiche, i lmend n tullya n tedwilt taneggarut (dernière session) n useqqamu, ad naf tiɣri i d-iger i ubadu n tmurt n Lezzayer akken ad yefk afus n tallelt i wakken ad kfun isenfaren-agi i mazal ur kkfin, anda i d-yella leɛḍil meqqren deg lebni-nsen.\n« Agezduu-nneɣ yettṛaǧu s ccuq meqqren keffu n yisenfaren iɣessanen i yeččuren d iɣeblan. Ad bedreɣ gar –asen : annar amaynut n dabbax uḍar n 50 000 n yimeḍqan, aggugen n Sidi Khelifa d Tizi n Tlata, sḍis (06) n yisseɣser n usizdeg n waman i d-yezgan deg yisaffen i d-yettawin ɣer uggug n Taksabt, Tilifirik, agerrez n Isensuyen n Tala Gilef, Amrawa, Tamgut, Lalla Khedidja, Balloua, d le Bracelet d’argent, agerrez n sbiṭarat akked yixxamen n tujjya.\nAd nger tiɣri i tikkelt tis ṭamet (08) i usfay n n yal asenfar yettwajerden deg ugezdu n Tizi Uzzu, ladɣa sbiṭarat d uxxam n tujjya n tlawin-arrac, abrid n Ain El Hammam, d Draa El Mizan », Ɣef leḥsab n yimeḍebber n Useqqamu Aɣerfan n Ugerzu. Yerna-d deg wawal-is Mass Aouchiche, «yewwid ad yili lḥir meqqren, akken ad nessiweḍ ad nekkes leɛḍil yellan deg yisenfaren iɣessanen yemgaraden d unegmu n ugezdu. Ilaq daɣen ad d-yili lḥir ɣer temsal tigejdanin yerḥan imezdaɣ n temnaḍt-agi n Leqbayel ». Ikemmel deg wawal-is » Yewwid ad nefru s lemɣawla aɣbel n usiweḍ n trisiti ɣer wazal n 20 000 n tnezduɣin.\nAm wakken id-yewwid daɣen ɣef yimḍebbren, ad ṭṭfen deg wawal-nsen ɣef wayen yeɛnan asiwweḍ n iqadusen n lgaz n temdint ɣer tɣiwanin n At Chafâa, Akkerou d Zekri, daɣen aɣiwel deg usiweḍ n iqadusen n lgaz n temdint mazal urɛad i ten-yewwid usafar-agi agejdan. » Akka i d-yenna uselway n Useqqamu Aɣerfan.\nImenna uselway n useqqamu ad tili tedrimt ɣef demma n temḍiqt-agi, akken ad d-tili tduli n uẓeṭṭa n yiberdan n ugzdu, asewseɛ n uẓeṭṭa n yiqadusen n waman yumsen d uɛawed n uẓeṭṭa n wid n waman n tisit. Yebder-d daɣen d akken ur d-yelli ara lḥir ɣef laryuyat yettwaddmen deg yinejmuɛen n Useqqamu Aɣerfan, aladɣa, assuter n uxlaq n tkebbanit n uselḥu n usagen yettabaɛen ɣer ugezdu, d lebni n yiwen n usagen akiwan (port sec) deg tɣiwant n Oued Aissi. Yenna daɣen : » Tedrimt i aɣen-d-yettunefken drus maḍi, tebɛed aṭas ɣef wayen i d-ssuturent tɣiwanin d yimdanen ». Ɣer taggara yesmekta-d Mass Aouchiche, i tikkelt nniden, iselwayen n tɣiwant s ujerred n usenfaṛ n lebni n tesdawit tamaynut, tazddayt n tujjya, tinaramin n unadi deg taɣulin yemgaraden.


Q=0	C=0	SS=0	LS=0	PS=0	DC=0	LC=0	SD=0	BS=0	G0=12	G1=7	G2=4	DLID=ber_Latn	BODY=Tubiret, Axxam n yidles Ali Zamoum yerra tajmilt i Salah Boukrif - Ameslay\nTubiret, Axxam n yidles Ali Zamoum yerra tajmilt i Salah Boukrif\nI lmend n usmekti wis 38 n tefsut n Yimaziɣen, axxam n yidles Ali Zamoum n Tubiret ihegga-d imalas adelsan. Irmad n tmesbanit-a ad ilin si 15 ɣer 21 seg waggur n yebrir 2018 w’ad tili d tajmilt i umeɣnas Salah Boukrif (ad t-yerḥem Rebbi).\nAd nesmekti belli Salah Boukrif yella d ameɣnas si zik. Yella seg yimezwura yennuɣen ɣef tmaziɣt d tugdut. Ittekka di tnekra n tefsut n 80, yerna yella gar 24 imeɣnasen i yewwin ɣer lḥebs n Berwagiya. Di 1981, yerna isɛedda 18 n wagguren di lḥebs n lḥarrac. Salah boukrif d ameɣnas asertan deg ukabar n FFS di 1989, syen akkin yuɣal-d ɣer RCD di 1996. Dɣa s yisem n ukabar-a (RCD) i yεedda di tefranin n twilayin n 1997, d amefran (Elu) deg usqamu aɣerfan awilay (APW) n lezzayer tamanaɣt. Yemmut deg 25 si yebrir 2005 seld mi d-yuɣal kan si tikili n tefsut n Yimaziɣen i deg ittekka i d-yellan di temdint n tubiret.\nAhil i d-ihegga waxxam n yidles Ali Zamoum n tubiret i wesfugel n tefsut n Yimaziɣen d wass n tusna d abaɣur. Ad ilint deg-s aṭas n temziknin ; tid ɣef yedlisen, allalen imensayen s umata, isufar n wucci, tismilin n tmucuha d wunuɣen, ɣef ugemmay n tfinaɣ. Ma d amezgun, d yiwet n tarbaεt si Tizi Wezzu ara d iqedmen tacequft «ameḥkuk n tegzi» (la poudre d’untelligence) n Kateb Yacine. Ali Mouzaoui, netta, ass n 15 yebrir, yemeslay-d ɣef ayen icudden gar «sinima d tmaziɣt.» Deg n wass-nni kan, Nadia Berdous, tasdawent n ugezdu n tmaziɣt n tubiret, nettat, tewwi-d awal ɣef «tefrit n tmagit d uqader n yiman-ik.»\nMa d ayen yaεnan isaragen, ad ilin s waṭas, gar-asen ɣef Salah Boukrif, aselmed n tmaziɣt s umata …\nAss n 20 yebrir, ad ruḥen yemdanen ɣer tenṭelt n Salah Boukrif, deg tɣiwant n Yimceddalen, ad sersen din tameqqunt n yijeǧǧigen w’ad setreḥmen ɣef yiman-is.


Q=0	C=0	SS=0	LS=0	PS=0	DC=0	LC=0	SD=0	BS=0	G0=24	G1=21	G2=7	DLID=ber_Latn	BODY=Tasghunt n tutlayt tamazight\nTutlayin timuddirin merr'a sâant, ass-a, ttawilat i yes ttidirent, ttawilat i yes d-ssawad'ent isallen, u d wid inefâen medden di tudert-nsen n yal ass. Yal d tutlayt tesâa tisufagh, ighmisen d tesghunin yeqqnen ger n trebbaâ ay tt-yettmeslayen, ay yettidiren yis-s. Dgha, ula d tamazight yessefk ad tesâu ttawilat n ussiwed' i yes ula d nettat ad tenfeâ i kra, ad d-tessiwed' isallen i wid ay tt-yesseqdacen. Ghef waya ara nesseh'r'as ach'al aya i wakken ad d-nerr tasghunt-nnegh, Taftilt s annar, i wakken ad tili d yiwen si ttawilat ara yeddjen tutlayt-nnegh ad tagh amkan-is ger tutlayin nnid'en n ddunit n wass-a.\nTaftilt nebgha ad tili d tasufight yuran s tmazight si tt'erf alamma d tt'erf. Deg-s, nebgha ad d-nawi awal ghef wakk timsal n tudert, n ddunit, s tutlayt-nnegh, i wakken ad d-neldi abrid i usseqdec n tutlayt-nnegh deg yinurar merr'a. Yugh lh'al, ass-a nga tamawt dakken at'as seg wid yettarun tamazight, rran tutlayt-a gher yiwen ujeghlal, d win kan n lumur' tiqdimin, d wayen icudden gher tsekla, u ttbanen-d dakken ttun dakken tamazight d tutlayt tamuddirt, d tin ay nebgha ad teddjudjeg u ad d-temyezg d tallit n wass-a, ad teddu d zzman-nnegh. Ur ilaq ara ad nerr tamazight d tameh'bust n zzman aqdim, n tallit i deg ay tella tedder kan deg yilsawen, wanag, mi ara d-nini dakken nebgha ad d-nessuffegh tamazight deg wennar n tetlayt (timawit) gher wennar n tira, a win yufan ad tt-nessekcem daghen s annar n wayen yellan d amaynut, d atrar yernu yemâen (maci d ayen icemten).\nAsmi ay tekcem tmazight s annar n ttawilat n ussiwed', ladgha deg yiseggasen ineggura, llant at'as n lumur' ay d-tekseb tutlayt-nnegh. Ineghmasen n rr'adyu d tilibizyu qqlen la ttmeslayen ghef wat'as n tghawsiwin, nella zik, ur nugh ara tanumi nettawi-d fell-asent awal s tmazight. Maca, deg wennar n tira, yettban-agh-d dakken mazal-agh la neqqen kan gher tsekla yernu nettkukru ad naru ghef tghawsiwin nnid'en. Akken nwala di tesghunin timazighin ay d-yeffghen deg wayen akka iâeddan, tighawsiwin merr'a icudden gher tudert tatrart, gher tussna, tasertit, amezruy, atg. ttawin-d fell-asent awal s tefr'ensist, wanag tamazight s'ah'en-tt-id kan yisefra d kra n yed'risen ur nzad ara. Ghef waya ay nebgha ad d-nerz' asalu, ad d-neg tasghunt ara d-yettawin awal ghef kullec s tutlayt-nnegh, d amezruy, d tussna, d tujjya, d taknussna (technologie), timetti negh tasnafsit (psychologie), imeghriyen zemren ad d-afen di tesghunt-nnegh imagraden (articles) ghef wakk inurar, yernu yal yiwen yezmer ad d-yaf di tesghunt-nnegh ayen ih'emmel, u ad t-igher s tutlayt-is, s tmazight.\nYessefk daghen ad d-nger tamawt dakken ar ass-a, mazal qlilit medden ay yeqqaren s tmazight. Neqqar u nettaru s tutlayin merr'a, ala d tamazight, tutlayt-nnegh, ay nerra di rrif. Mazal-itt kan tedder deg yilsawen-nnegh, akken yella lh'al si zik-nni. Xas akka at'as ay nga i wakken ad as-d-nawi azref-is (lh'eqq-is) i tmazight, xas nest'uqqet awal ghef temsalt n uâeddi n tmazight si tetlayt (timawit) gher tira, maca mazal-agh kan la nettkemmil la tt-nettmeslay mebla ma nura-tt. Nnig waya, llan at'as n medden ddjan-tt, ula d awal ur a tt-ttmeslayen ara. Citt'-nni ay d-yegran seg-s, kemmlen-as, imi ass-a tafr'ensist tekcem ula s ixxamen-nnegh, di Tmurt n Leqbayel, ay yellan zik d leh's'in i deg tedduri tmazight. Ass-a, aql-agh la nettidir di tallit i deg tutlayin idjehden la h'err'sent tid id'eâfen, yernu tin yernan tayed', ad tt-tettc. Tutlayin idjehden ghur-sent at'as aya seg wasmi ay kecment s annar n tira, yernu srekdent iman-nsent deg-s. Dgha ula d nekni, ass-a, ma nebgha ad teslek tutlayt-nnegh, yessefk ad tt-nwehhi s abrid i seg âeddant akk tutlayin nnid'en, d win n tira akk d ussuffegh (publication). Dimi ay nebgha ad tili tesghunt-nnegh d ttawil ara yeldin tawwurt i medden, xas d tamect'uh't, i wakken ad qqaren tamazight sya gher da, u ad aghen tanumi d tutlayt-nsen.\nMbeâd ma nessuffegh-d kra n wutt'unen deg yiseggasen n 1990, Taftilt teh'bes ach'al n yiseggasen, ur d-teffigh ara. Sakkin, deg useggas n 2004, neâred' ad tt-id-ner s annar s citt'-nni n ttawil ay yellan ger yifassen-nnegh, u nerna nessuffegh-d sin wutt'unen nnid'en. Maca, tikkelt-a, nessaram ad nezmer ad tt-id-nerr s annar akken iwata, ad tt-id-nessuffegh deg wexxam n tez'rigin, u ad tenz di ssuq, anda ay zemren ad tt-id-afen wat'as n medden.\nNessaram kan dakken tasghunt-nnegh ad taf imeghriyen ara tt-yeqqaren yal d tikkelt i deg ara d-teffegh, acku, imeghriyen n tmazight xuss'en mlih'. Nessaram dakken agbur n tesghunt-nnegh ad yeâdjeb medden, u ad yili waya d ssebba ara tt-yeddjen ad tidir, ma yebgha R'ebbi.


Q=14	C=11	SS=5	LS=0	PS=1	DC=4	LC=0	SD=0	BS=1	G0=48	G1=23	G2=6	DLID=ber_Latn	BODY=Udayen n Arrif: Manis kkin? (2/2) | Le RIFAIN\nUdayen n Arrif: Manis kkin? (2/2)\ntala: lerifain. Uday iznuza lxudart.\nDeg uzgen amezwaru n umegrad-nneɣ nessiwel dag-s mayen yenna Auguste Mouliéras x wudayen di Arrif. Nufa belli tarezzut-nnes dag-s ccum n tkulunyalit. Maci merra mayen d-inna d tidet. Netta yeqqar ila udayen n Imesṭasen maḥend ad meḍlen inni nnsen ixess-asen ad raḥen ar Asila. Ta maci d tidet, minzi kul taqbilt ittili dag-s timeḍlin n wudayen. Di Miḍar d Tfersit (Wer din waxxa d 07 KM jar-asen, kul icten zzag-sen din timeḍlin n wudayen). Rni x-as mayen ttɛawaden yiwdan d tiḥuja, qqaren belli ttuɣa din ijjen umseddar jar wudayen d imeslmen.\nWer din ittili bu ttaεeddu x wudayen. Γir ca n leɛwayed wer zzag-sent nwekked ca, am ijjen tḥajit i yeqqaren ila Uday xminni ixes ad ikk x temzyida n tẓallit ixess-as ad ikkes tisira-nnes. Maca manaya tettqabal-itt-id ijjen tḥajit nneɣni, mani nettaf di Arrif ijjen wuday ttuɣa issɣara i yemselmen Lquran. Manaya d tqiccit n umsedder izemmren ad yili jar tnayen n tdeyyanin i yettemṣebḍan.\nMin iqqar umezruy x wudayen n Arrif?\nAngelo Ghrilli i yeggin ca n trezzutin x Arrif, iqqar ila qa wudayen n Arrif usin-d zi Berqa (Libiya). Ittɛawad iqqar ila udayen yiḍ-a azgen ameqqran-nnsen nitni d Imaziɣen, ṭṭfen tudayt x wudayen i d-yusin zi tmurt-nnsen, zegga i x-asen d-sugen Irumiyen. Aredjen-asen Lhaykal-nnsen. Ijjen array nniḍen yeqqar ila Igrikiyen wesqen ca 100 alef n wuday deg usegg°as n 320 qbel i tlalit. Ina rewlen-d zeg weɛmud i yeccin di Libiya n yiḍ-a. Uca msebḍan x Arrif d Laṭlas.\nMichaux Béllaire d ijjen umrezzu la d netta issiwel x wudayen n Arrif, aterras-a iraḥ yegg°ej qqaε. Issefsi ijjen umegraḍ yura-t Samtuḥ Ben Sarmun i tefsar tesɣunt n « la Revista de Tropas coloniales » nnumru n Cutenbir 1925. Tessiwl x ijjen tjelda (royaume) tamezwarut i ttuɣa yellan di Arrif, i ttuɣa d tajelda d tudayt. Yus-d di tesɣunt-a manaya : « aqqa nesla, am mammec daneɣ-ɛawden ibabaten-nneɣ, mayen ttuɣa yellan di Lɣerb, s Tɛibrit nettsemma tammurt-a s Merrakec, qbel i waɛraben, mani ttuɣa din ijjen wemɣar d uday d artista … D netta ig iḥekmen tambraṭurit-a d amezzwaru. Tuɣa qqaren-as Yeɛqub d ttekniyyet-nnes Pariente. Ttuɣa izeddeɣ di tmurt umi neqqar yiḍ-a Arrif. Ad yili isem n Arrif yus-d zi REBBI YACOUB PARIENETE« .\nTudayt d wuday.\nMichaux waxxa iwta di mayen yenna Samtuḥ maca ittwala ila izemmar mayen iqqar ad ɣer-s ilin iẓuran n tidet. Minzi di lqern wis setta (qbel i Lislam) zegga Ibiẓanṭiyen wer qqimen ca ttreyyan di Arrif aṭṭas. Yemsar ijjen umuni deg usegg°as n 612 jar wudayen n Arrif d inni n Spanya ḥuma ad kksen ajellid « sisbouth » ad ggen deg wemkan-nnes ijjen tjelda n wudayen. Maca manaya wer iwwiḍ ca ad yili, uca Iquṭiyen hejmen x wudayen n Spanya min ten-yejjin ad rewlen ɣer Arrif.\nƐebdellah Igella, amrezzu deg umezruy n Arrif la d netta ittɛawad x yiles n Lbekri i d-issiwlen x wudayen n Arrif, yeqqar ila di temdint n Nnkur ila din ijjen tewwurt qqaren-as tawwurt n wudayen. Minzi amkan-nni ila zeddɣen dag-s ɣir udayen. Udayen-a Irifiyen iraren ijjen temlilt (rôle) d tameqqrant deg usemɣar n tsebbabt ila yellan di lweqt-nni. Di Bades ɛawed, ila dinni ijjen lmuyyi d ameqqran n tɣarruba. Ttuɣa din ijjen uzabuq d ameqqran zeddɣen dag-s ɣir udayen. Luis del Mármol Carvajal (1524-1600) yettεawad belli din kter zi 100 n tudrin ɣir n wudayen.\nIjjen ameknaw Ljeṭṭari, yeqqar ila qa ttuɣa din rebɛa n markat n wudayen di Arrif:\nIzanitiyen i yumnen s tudayt, zzag-sen taqbilt n Ijrawen i yellan x weftas n lebḥer jar Ikebdanen d Iqelɛiyen.\nUdayen i d-wesqen zeg Wandlaus, ḍrin di lmuyyawat n Temsaman, Iɣsasen, Warc, Bades d Mlilet.\nUdayen iɛawnen Bu teɣyult, i d-yusin zi Debdu d Fes, ameqqran-nnsen d Dawud Ben Ḥida.\nUdayen n lweqt Uspanyu, i d-yusin zi Taza, Kaza, Fas, Spanya d Lezzayer, aṭṭas idsen zedɣen di Mlilet.\nMayen yejjin Wudayen di Arrif d min zzag-sen yeqqimen?\nAṭṭas n leɛwayed i tteggen Irifiyen ɣer-s tɣuni ɣer tadeyyant n wudayen. Amecnaw Taɛacurt d waṭṭas n leɛwayed nniḍen. Manaya yeqqen ɣer tussna n Irifiyen. Maca ijjen tmeslayt nniḍen ttuɣa nizwar nessiwel x-as, umi udayen wer d-jjin bu ca n lebni awerna-tsen. Ula d tudrin mani ɛebbden uca walu.\nDi Arrif ass-a nzemmer ad nessiwel x tmeḍlin-nnsen (Miḍar alṭu, Ayt Sidal, Tafersit, Tamsaman, Snada…) d wemrabeḍ Rabi Seɛdiya Ḥidati i yeggwjen x Nnaḍur s setta Kilumiṭer. Kul wayur n mayyu ttasen-d ɣer-s udayen. Ttẓallan dinni. Amrabeḍ-a ttsemman-as imselmed s Sidi Yusef (Wer nettettu waxxa d Yusef d isem d uday).\nDin amrabeḍ n Ayt Buyeɛqub di Temsaman, ittwassen ila amrabeḍ-nni ittwamḍel dinni ijjen d uday. Maca imezdaɣ yiḍ-a nekkren manayenni.\nAṭṭas n wudayen dewlen d imselmen. Amenɛad ɛad i selmen, niɣ din wudayen ar lux ɛad di Arrif, maca ttagin ad mmlen ixef-nnsen belli d wudayen. Tteggen ixef-nnsen d imselmen. Udayen di Arrif maci amecnaw inni n Kaza d Fas, mani zemmren ad mmlen ixef-nnsen d min ɛnan di berra. Di Arrif, snuffuren ixef-nnsen. Nzemmar a naf ula d timɣarin-nnsen tteggent tacembuct maḥend ad banent d timeslmin.\nAṭṭas n wudayen di Arrif aqqa-yen deg umaḍal marra, di Venezuela, Marikan, Kanada, Hulanda… aqqa-yen deg Israyil zeddɣen di Keryat Cemmuna (ẓelmeḍ n Israyil). Maca qeḍɛen qaε mayen ten-ijemɛen aked Arrif. Yettɣima usitem ad ɛeqben ayyawen-nnsen ad ssnen manis d-usin lejdud-nnsen.\nMayen d-jjin Udayen n Arrif. Asalay uday di Mlilet.\nƔer ɛawed: Udayen n Arrif: Manis kkin? (1/2)


Q=9	C=0	SS=0	LS=0	PS=9	DC=0	LC=0	SD=0	BS=0	G0=10	G1=7	G2=4	DLID=ber_Latn	BODY=Talɣa:Amgrad n ɣassad - Wikipedia\nTalɣa:Amgrad n ɣassad\nIga Lḥaj Blɛid nɣ Blɛid u Brik Da Bihi yan rrays amaziɣ asusi aclḥi. Illul gr 1870 d 1875 ɣ Wanu n ɛeddu ɣ Idawbaɛqil, immt ɣ 1945. Ig yan ɣ tmatarin mqqurnin n usnulfu amaziɣ ɣ tasga ittuyassann ɣilad s Sus d idɣarn lli ɣ tettyusawal tutlayt taclḥit. Ur nssin kigan f umzruy nns mqqar nẓḍar ad nini mas tman d isnifiln ixatarn lli issn iffus n Lmrruk ɣ tasutin ad ggʷranin zɣ mad ggʷran imɣarn mqqurnin satn ar ttrzan inkan lli f tbidd tamtti taqburt ar srusen iwutta n insayen d temyurin yaden inmalan d tudert ingwan ɣ tgadirin nnsn mqqurnin. Rad iniɣ, mas d lliɣ d gguran imɣaren mqqurnin zun d Ametuggi, Aglawi... d wiyyad, fkan udem yaḍn i tnbaḍt ɣ tsga yad kksnt ɣ ifassen n inflas n teqbilt; mk-ann nit ad satnt tɣawsiwin yaḍn, zun d amarg d insayn iqburn, ar ttffuɣn igr nns amtti ar lssan timlsa yaḍn inmalan d isnulfutn lli d sgguran inbadn-ad.\nIɣ nsawl f ṛṛways, idrus ma ɣ nttettu Lḥaj Blɛid; acku nttan ad ifln titgarin ittusllan. Lḥaj Blɛid, rrays amedyaz nnɣ atrubadur, ifl timitar-nns ɣ umarg amaziɣ ɣ tsga n Sus. Ilul ɣ Wanu n ɛeddu ɣ tsggiwin n Tiznit. Ur nssen man aseggwas ad ilul, illa may tinin mas d illul gr 1870 d 1875. Nnant krant tmesiggilin (Alexis Chotin d Paulette Galand-Pernet) mas rad dars ilin 60 n usggʷas ɣ usggʷas n 1933. Tawja nnes ur teṭṭaf yat, sul mmten ayt dars lliɣ sul imezziy. Iffuɣ timezgida ikcm i kraygat anaw n twwuri afad ad irar mas ictta tiram zun d tayssa, ccmutiyt iheyyaden lliɣ ilkem Taẓrwalt, Iliɣ ittyumdal yan ɣ iggurramen imeqrann n Sus ad t igan d Sidi Ḥmad u Musa...\nYurrid zɣ "https://shi.wikipedia.org/w/index.php?title=Talɣa:Amgrad_n_ɣassad&oldid=25363"\nAsnfl iggʷran ɣ tasna ad ittyawskar ass n 4 Yulyuz 2021, ɣ 20:44.


Q=19	C=12	SS=6	LS=5	PS=0	DC=0	LC=0	SD=0	BS=14	G0=112	G1=60	G2=28	DLID=ber_Latn	BODY=20 ème année\nNuméro 103 Septembre 2019\nclavier complet, deg-s ţ,Ţ, v, o, p\n1°) Le texte en prose : Timkudin di FaceBook, sɣur n Mouloud Sellam\n2°) La conférence : Tasekla tamaziɣt azekka ? Asarag di ‘’Agora du livre / Agraw n udlis’’ Chemini (Bgayet), 16 - 20 di ɣect 2019, sɣur Aumer U Lamara\n3°) Tidlisin nniḍen, en PDF : Aglam deg wungal n Amer Mezdad Ass-nni_FERHANE_BADIAA.pdf\n4° ) L’étude : Étude sur les préfixes «bbe, bbu/bεu», par Djaafar Messaoudi\n5°) L’évocation : Tameddurt n Σebdelmalek Sayad, amussnaw n yinig, sɣur ZA et AAY\n6°) Le poème : Ẓmiγ-d tikti tageswaḥt, sɣur Ziri At-Mεemmer\nLe texte en prose : Timkudin di FaceBook\nsɣur n Mouloud Sellam\n1._ Kra n watmaten zgan qqaren:\nKra n watmaten zgan qqaren: "i wacu tesseqdaceḍ awalen d isekkilen i d-yekkan seg taɛrabt, meḥsub yessefk fellaɣ ad d-nesnulfu tutlayt ideg ulac ula d yiwen wawal n taɛrabt, ad nekkes deg ugemmay isekkilen " Ɛ, ḥ, b ".\nΓef wakken fehmeɣ ad d-nebdu lebni si ssqef ad d-nteddu ar d akwessar, d awezɣi ! D tideţ, igerrez ma nesseqdec awalen i nesɛa yagi deg yimukan n wawalen ijenṭaḍ, amedya: " izzi" deg umkan "idewwer ", " ladɣa" deg umkan "labeɛda" neɣ "surtout ", d ayen ḥemmleɣ ad xedmeɣ nek s timmad-iw.\nMa yella Kullec d tirni, ulamek, ay atma ! Ulanda ara nerr, taɛrabt d leqrun aya i d-aɣ-tḥuza, mačči armi d assa , xeṛsum yiwen ad yissin ilugan n tira, i wakken ara naru tagi iwumi qqaren taqbaylit (d isem n taɛrabt ), tin akken yura d amezwaru Dda Lmulud At Mɛemmeṛ, ideg ssefran imeqqranen-nneɣ ubḥal " Si Muḥend U Mḥend, Ccix Muḥend, Amar Mezdad, Ferḥat, Matoub, Lounis, Moḥya, Ben Moḥamed, d waṭas nniḍen, yesseqdacen tugeţ n wawalen n taɛrabt, i wakken ad ssiwḍen izen ar tmeẓẓuɣt n wagi i wumi ssemman waɛraben "Aqbayli" yeţutlayen 80% n wawalen s taɛrabt d 60% n wid n trumit di yal ass, amma deg wexxam, neɣ deg ubrid, ladɣa deg ixeddim.\nAɣerbaz azzayri d aɛrab, tarwa-nneɣ teqqar 99, 999 % n taɛrabt d tṛumit d 0,001 % n tmaziɣt.\nAqbayli yeţmeslay i warraw-is s tṛumit d taɛrabt, yeţṣeḍḥi s tutlayt-is ula deg yimaṭṭafen n " Radio d Télévision " n teqbaylit ( tugeţ deg-sen d imussnawen-agi nneɣ yesɣaren di tesdawit )". Tigi werǧin d-nutlay fella-sent, nezwar di tqacuct, neǧǧa lsas, nezwar deg iwzan, ur llin yefrax, nezwar di zzux, neǧǧa tamussni, nezwar di tɣawsa neǧǧa tigzi... Daymi qqaren : "Lamer s wallen ikerrzen, win iɛeddan ad yesserwet "!\n2._ Anda-kem a Taqbaylit !\n23 juillet, 09:55 ·\nTamegra, lɣella, tiwizi, tabenta, amger, tadla, irebbi, ddersa, aneqqel, tirint, taffa, tiẓẓit, aɣerri, aserwet, izgaren, tazaglut, adɣen, ddɣel, tazzart, tafala, tasisrut, alim, takka, atemmu, " aḍu d amesdrar neɣ d abgayti ", " nessazdeg yufrar-ed lḥeb af ukerfa ", "ad nektil irden s Lgelba " atg... d awalen d-yeţuɣalen yal tamegra d userwet deg unnar, ass-a ulac aseqdec-nsen, qlil-it wid i ten-yessnen, acku ulac tayerza, ulac izgaren d ifellaḥen.\nIhi iwakken ur neggren ara, nekkni i d-yecfan ad ten-id-nini uqbel ad ifat lḥal, i yal tawleft ad as-d-nernu awennit i wsefhem ugar.\nKra yekka useggas, aqbayli yezga d aqeddac, ulac dacu ara t-iḥebsen, d ideflawen d ageffur neɣ d aɣamac, ima d azemmur neɣ d tayerza d uqabac, iɣimi ar umdan ulac, tilawin irgazen arrac.\nUqbel aserwet, teţili-d tmegra n temẓin d yirden milmi qquren. Ulac aqbayli ur nemgir neɣ ur nesserwet zik-nni, d tagi i d tafellaḥt-nsen. Uqbel tafrara (afellaḥ yeţbekkiṛ ilmend iwakken ad yemneɛ i yiṭij yesserɣayen aglim-is) amdan yuɣ-it lḥal deg yiger (ima deg wayla-s neɣ d awaziw ar wiyaḍ) ahat yewwi-d yagi tirni yelhan, amger yezga deg ufus i tmegra n temẓin, tabanta tɛelleq ur umgeṛḍ, tcudd ɣer wammas teɣli-d ɣef tgecrar iwakken ad tqeṛṛeɛ iɣlel d tiẓẓit ineţun deg userwal milmi yesres ufellaḥ tadla n temẓin ɣef tgecrar-is iwakken ad tt-icudd.\nAqlaɛ n ibawen yeţili-d uqbel nneɛma-nniḍen acku zik ay ttɣaren, ma d irden ttɛaṭṭilen cwiṭ ur ttɣaren ara zik alarma fukken yagi tamegra n temẓin, i ten-meggren. Milmi ssulin tamegra, ttneqqilent tilawin timẓin ar unnar, ttawin-t ɣef yiɛrar-nsent neɣ ɣef yiqwerray-nsent, ttbabbant tirint, tirint, arma gant taffa tameqqrant beṛṛa i unnar, maca milmi ibɛed unnar d irgazen i yeţneqqilen s icebbken ɣef zzwayel. Zeggwiren ifellaḥen deg userwet ibawen, acku ibawen ttarwaten mebla ma iɣerra unnar ilmend n lḥebb-nsen ufayen, u yerna iɣlel-nsen zur, yeskaray-d tiɣerɣert n unnar iɣerran. Milmi ifukken aserwet wid yakk yesɛan ibawen, ddukkulen ar uɣerri n unnar, ad t-berzen akken iwata arma iqeɛɛed ulac adɣaɣ neɣ imɣi.\nAɣerri yeţili-d s leɣwbaṛ n yizgaren, ad yeḥluli akken iwata s waman d-ttawint tilawin deg iyeddiden di tliwa, dɣa ad bdun aɣerri s uceḍbub ameqqran n umadaɣ (tidekt) ad jebbden cwiṭ cwiṭ arma yuɣ-ed yakk leɣwbar annar, ad d-yeffeɣ amzun d tiɣerɣert n uxxam.\nAzekka-nni milmi yekkaw leɣbaṛ, ad d-gren adɣen s annar. S umger ad bdun, ad feţin tadliwin (timuqnin) n temẓin, ara ttḍeggiren ar daxel, alarma tfukk taffa yellan beṛṛa i unnar. Imiren ad d-gren tayuga n yizgaren iwumi ara rren tazaglut (azaglu amecṭuḥ i userwet mačči d win n tyerza).\nMa ulac izgaren ssexdamen zzwayel (iɣyal neɣ iserdeyyan) itteqqnen ar lmeṛnuna ( d asɣar azuran ijehden yentan di tlemmast n wennar). Ad bdun tuzzya deg unnar ɣef nneɛma i d-yersen, milmi yeɛya yiwen ad d-yuɣal wayeḍ ad t-yestaɛfu deg udewweṛ, win akken ittezzin, ad icudd rrjul n userwal-is iwakken ad iqerreɛ tugeţ n takka ɣef uksum-is, yerna yezga yeţsuɣu : " Lɛeb, lɛeb, annar yeččuṛ d lḥebb "!\nSkud yeḥḍem wedɣen, izgaren ddewwiṛen, ifellaḥen (ttilin s tugeţ, ttemɛawanen), tuzzar d yimṣelḥen n umezzir deg yifassen-nsen, jemmɛen adɣen ar gar yiḍaren n yizgaren, akken alarma yeṛṛez yiɣlil i d-ibanen s ufella, dɣa ad ḥebsen tayuga kra n cwiṭ ɣef tuzzya, ad ɛeddin sin ifelllaḥen iẓewren ad qelben adɣen, ad d-ssalin ddɣel (ayen mazal d iɣlel) yezwaren ar lqaɛa, akken ad t-qelben acḥal n tikkal, u yal tikkelt ad uɣalen ar tuzzya ama yenɣed akken iwata.\nTaɣawsa tamezwarut i d-yeţbegginen dakken tenɣed nnaɛma, milmi neţwali deg yizgaren zgan ttecḍen ifenzaɛen-nsen ɣef lḥebb d walim. Ihi imiren kan ad ḥebsen si tuzzya, ad jemɛen adɣen di tlemmast n unnar, alarma imug d aɛemmuṛ ameqqran, amzun d atemmu. Ma ulac abeḥri ad t-ṛjun ar d-yali. Yeţili s tugeţ timeddiyin. Dɣa ad beddun ad reffden tuzzar d asawen ilmend n tama ideg d-yeţṣuḍu waḍu, abeḥri yeqqwan ar win ara yili usizdeg.\nNekkni deg taddart n Mliḥa deg temnaṭ n Uqbu, nessizdig ar Ubgayti (i d-yeţsuḍun di tama n Bgayet) neɣ ar umesdrar (i d-yeţsuḍḍun si tama n udrar icellaḍen). Milmi yeqwa waḍu. D lfelk. D umatu kullec ad yizdig ; Maca llan kra inurar ur summren ara, waɛɛan kan amsedrar, ulac ɣur-sen abeḥri abgayti. Milmi d aɛeǧǧaǧ i d-iṣuḍen yeqḍeɛ usizdeg, ɣumm adɣen teṛjuḍ ar ttqaɛɛed tegnawt ! Tikkwal teqmec maḍi, meḥsub ulac aḍu, ihi yeţɣimi udɣen arma d azekka-nni iwakken ad yizdig. Asizdeg yeţili-d s "tazzart" (fourche en bois ou en fer) milmi yeqwa walim, ma yella d takka d ukerfa i d-yeqqimen, neţkemil asizdeg s "tafala " (pelle en bois) d " tsisruţ "(tasisruţ d taɣawsa nxedden deg yimɣi iwumi neqqar "isekkim ", ad t-neg am yimeṣleḥ ad nessifrir yes-s ayen ur nemɛin), ttekksen akwerfa (idɣaɣen d wakal) d ugecrir-nni n temẓin, akken alarma yufrar lḥebb af ukerfa, ad tban ddersa n temẓin neɣ n yirden iman-is.\nSsin d afella ad nektil nnaɛma s "lgelba " ar taylut neɣ ar tcekkaṛt, ad nessawaḍ s zzwayel ar wexxam iwakken ad neččaṛ ikufan. Ma d alim bennun-t imezwura-nneɣ d atemmu, ay ttseqqifen s udles, yeţɣimi d "leɛlef " i yizgaren d yiɣyal iteţen di ccetwa mm ideflawen. Wissen ahat ttuɣ kra ara d-rnum ay imeddukal, iwakken ad neḥrez taqbaylit-nneɣ, ma nebɣa ad neg isegzawalen ɣef tfellaḥt. Tanemmirt.\n3._Γas milmi kan i sliɣ\nΓas milmi kan ay sliɣ :21i ucennay, isuɣ yenna : " Uḍan imellalen " (meḥsub " nuits blanches " s tṛumit ), d asuqqel awal s wawal si tṛumit ar teqbaylit, qrib ad nuɣal ad neţmeslay taṛumit s teqbaylit, d tutlayt tajḍiḍt, ladɣa milmi d icennayen imeqqranen zuni yeţnaḍaḥen ɣef teqbaylit i t-id-yennan, degmi menwala yuɣal d kra, assa adabu deg-neɣ gar-aneɣ i yella, negr-as irebbi. D awezɣi ad nesnerni taqbaylit ma ggwtent tmital-agi, d awezɣi a TAKFA !\n"Uḍan imellalen" (mgaraden d 20 n wussan n lyali timellalin n tegrest ) ar uqbayli ilemden taqbaylit ar yiri n lkanun, acku uḍan imellalen llan deg-sen 3 wussan di tlemmast n waggur n tziri "14, 15, 16 ", acimi ? acku kra yekka yiḍ, di tdemcact n tmeddit ar tin n ṣṣbeḥ, d tiziri am ass, meḥsub tiziri treggel tallast (ṭṭlam)n yiḍ s lekmal, yeɛdel wass d yiḍ, arma tenniḍ-as, ur ineqḍaɛ ara wass. D wigi iwumi qqaren uḍan imellalen s tagi-nneɣ, taqbaylit mačči d taṛumit mačči d taɛrabt , ladɣa ma nebɣa s tideţ ad nidir di timanit (l'autonomie).\nAyen yerzan anamek n tenfalit n tṛumit "nuit blanche ", nezga neqqar s teqbaylit "wwiɣ-d tafat s wudem " (ur iyi-d-teqmic kra yekka yiḍ = j'ai passé une nuit blanche). Assa deg wayen nsell di Ṛadyu neɣ di TV, d wayen cennun wigi yesčenčunen kan, d tawaɣit ! Kkan-aɣ-d i teqbaylit s wadda!\nWin yebɣan ad yelmed taqbaylit ad iɣer idlisen s tugeţ (tasekla d tjeṛṛumt) d wayen gan d inadiyen imussnawen, mebla ladɣa ma neţu imɣaren i neǧǧa di tesga.\ntimkudin di FaceBook\nTasekla tamaziɣt azekka ?\nAsarag di ‘’Agora du livre / Agraw n udlis’’ Chemini (Bgayet), 16 - 20 di ɣect 2019.\nsɣur Aumer U Lamara\nAwal-nnaɣ ad d-yili ass-a ɣef wanda teteddu tsekla (la litérature) tamaziɣt ilmend n iseggasen d-iteddun. D tamuɣli-nnaɣ kan ad neseddu (fr. vision prospective), akken ad d-naf iberdan i tezmer ad taɣ tsekla tamaziɣt. Ur illi d akacef s tid n tebxurin. Ad nekkes yiwen wugur di tazwara : Tasekla tamaziɣt yuran tlul-d seg wulac, teţimɣur, treffed iman-is, teţdadac, teţnadi abrid-is... ‘’ddaw ubrid, nnig ubrid...’’\nAss-a, llan yimura, llan wid yessiẓrigen (éditeurs), llan wid/tid iɣɣaren ungalen, tullisin, tamedyazt,… Wiyaḍ/win nniḍen, anwi ? « Wid yeqqaren (ungalen s tmaziɣt), qqaren, susumen. Wid ur neqqar, ɣɣaren medden ur qqaren (ara) ! » (Analogie : ‘’ceux qui comprennent ne comprennent pas que les autres ne comprennent pas’’) 1. Ayen illan ass-a di tsekla tamaziɣt send (qbel) ad d-nessuk tiṭ ɣef wayen illan ass-a d annar n tsekla, neɣ d isental (thèmes, sujets) n tsekla tamaziɣt di temnaṭ taqbayllit, ur nkeççem ass-a di tsekla s tacelḥit, tarifit….\nMa nekkes akkin ungal neɣ tullist n Belaid At Aâli, « Lwali bbwedrar » n iseggasen n 1945, nezmer ad naru isental i nufa di tira (amur ameqqran deg-sen kan)\n• Amussu aɣelnaw / ṭṭrad n Lezzayer (1954 –- 1962) (tamawt : ulac yiwen wungal ɣef tedyant taberkant n 1963 –- 1965, tanekra n FFS).\n• Inig / taɣribt akked tudert n yemdanen di lɣerba,\n• Tilufa / tidyanin n tmeddurt di tmurt n wass-a (s wuguren n tmeddurt, akked trewla akkin : lawliyya d lemrasi, timeṭṭurfit, terrorisme, tazegra n harraga...)\n• Tayri akked wuguren di tmeţi ur nqebbel tayri ur neffir\n• Amennuɣ ɣef tmagit (identité) tamaziɣt mgal adabu araârab-inneslem,\n• Amezruy aqbur n Tmazɣa (ungal amsezruy/roman historique).\nTamawt ! tira tamaziɣt ur teqqim deg unnar/asayes n taddart / tiɣremt taneslit tamaziɣt. Annar n tira yessahrew, yedda d lweqt-is, ikcem timdinin n tmurt, timura n umaḍal (Urupa, Marikan, ...)\nAmkan / adeg di tira n ‘’udabu amḥeqrani’’, d ameqqran !!! Aṭas n wungalen i d-yerran di tnemmast-nsen adabu n Lezzayer, zun d waɣzen, neɣ d Buberrak nnig tmurt… amdan deg ungal iban-d zun d taweṭṭuft tameẓyant si tama wadda, teteddu ad telffeɣ, telffeɣ... neɣ amdan yeffeɣ abrid, iffeɣ-it laâqel, issers iɣallen-is, idda deg ubrid n tqeraât (n waman waḍil) ! !\nI sin iberdan, maççi d asalu yessuffuɣen amdan, acku iban wanda iteddu. Akken ufiɣ nek, d ungalen yeţruẓun ifadden :\n1_ Amdan-nni, win terza tyita, d win d-iḥekkun deg ungal, deg-s : Issers afḍis (irfed ifassen-is) / découragement, Iǧǧa amkan / démission, Iffeɣ / abandon, Iţwaâzel / yeâzel iman-is ɣef wid-is / marginalisation, Iffeɣ lufeq / taddart / timeţi / mort sociale, Tameţant / mort physique.\nTamawt ! Ar ass-a, deg wungalen yuran s tmaziɣt i ɣriɣ, ur ufiɣ udem n ‘’héros positif’’ (win ikkren, isqersen icuddan n ucekkal, iqublen adabu neɣ yir laâdda n tmeţi, i tent-iferrun), udem izemren ad yefk asirem i lǧil d-ikkren.\nAmedya di tsekla taterkit (Yechar Kemal) : • Memèd le mince (1955) ; • Memèd le faucon, • Le retour de Memèd le mince, • Le dernier combat de Memèd le mince (1987).\nUguren imeqqranen izedɣen tasekla tamaziɣt. Sin wuguren zun reglen-d abrid i tsekla tamaziɣt ass-a :\n• Amur ameqqran n yimura iqqim iţwarez, ‘’d win d-iḥekkun tamacahuţ’’. Ur iffiɣ si tfekka n umdan-nni ur nelli di tedyant : iqqim-d akkin am ‘’saḥeb nnaḍer’’, d inigi, neɣ iţnezzih, iḥekku-d.\n• Amur nniḍen ikkat ad d-isnulfu tameslayt tamaynut, iţxemmim s tutlayin nniḍen, issekcam-d awalen imaynuten s uqentar (néologismes) akken ad iççar ilem-nni i d-immuger di tmaziɣt, acku yal tutlayt ur teddi akked tutlayin nniḍen (tafransist, taârabt, …). Ur illi d asuqel. Taggara-s d créole amaynut !\nTira tamaynut n tmaruyin. Ayen illan d amaynut di mraw iseggasen ineggura, d ungalen urant tlawin (Linda Koudache, Dihya Lwiz, …). D isental s tmuɣli n tmeṭṭut di tmeţi n wass-a. D ayen ilhan. Γas d tamuɣli n tmeṭṭut di tsekla, ulac amaynut deg wayen illan d udem n tira (style, …). Yiwet i d-iskecmen asalu n ‘’tebratin’’ ; d ayen iţwassnen di tsekla n umaḍal.\n2. Iberdan n yimmal sdat tsekla tamaziɣt. Tasekla n umaḍal / Tasekla tamaziɣt. Yal tasekla teqqen ɣer tmeţi akked umezruy n tmurt-is. Ungalen imeqqranen n umaḍal ddan akked tmeţi-nsen, n umezruy-nsen : Jack London (Marikan/USA), Tolstoï(Rrus), Yechar Kemal (Terk), Victor Hugo (Fransa), Mouloud Mammeri, Kateb Yacine (Lezzayer), atg. Tasekla tedda d lweqt-is. Seg wasmi tella tsekla (ungalen, tamedyazt, izlan/ccna, atg …) akked wayen nniḍen (unnuɣ, sbiɣa/peinture, nnqec ɣef uẓru/ sculpture)…, di yal tallit deg umezruy ma d-tili tedyant tameqqrant di tmurt (tagrawla, ṭṭrad ameqqran, twaɣit tameqqrant, …) teţakk afud i tsekla akken ad tili d tinigit n tedyant-nni, n tallit-nni, tikkal teţbeddil udem, teţbeddil abrid, ţnulfun-d wudmawen nniḍen. Llan imedyaten ggwten deg umaḍal :\n• Tasekla tagrawlit di Rrus\n• Magu 1968 di Fransa akked tmura i yas-d-izzin,\n• Ṭṭrad n Irland mgal Legliz neɣ ɣur-nnaɣ di Tmazɣa !\n• Tanekra n 1871 mgal Arumi di tmurt n Leqbayel (tamedyazt yufraren)\n• Ṭṭrad n Lezzayer di tmedyazt n tilawin (Ramdane Lasheb)\n• Tanekra n 1980 / Tafsut Imaziɣen (tira n Rachid Alliche, Amer Mezdad, ungalen imezwura ‘’Asfel’’ akked ‘’iḍ d wass’’ ffɣen-d di 1981...)\nUlac tasekla yeqqimen, tetezzi tetenneḍ iseggasen d iseggasen. D imdanen i yeţarun, nitni ţarun di tallit ideg llan ddren, ţarun ɣef wayen ḥulfan. Tameddurt teteddu ɣer sdat, tasekla teteddu yid-s ɣer sdat, teţbeddil udem. Akka !\nIsental (thèmes) akked wudmawen n tira (styles) :\nIsental (thèmes) Nenna-d afella anwi d isental yegwten di tira n wungalen n tmaziɣt ass-a. Azekka, deg iseggasen d-iteddun llan isental ad iţwakksen (tilufa yefran), daɣ llan wid ad d-ikecmen d imaynuten. Amedya : Harraga : ‘’targit n lḥif’’ (Dawed Mexxus, tizrigin tafat, 2019) yura ɣef temsalt unejli n harraga Lḥirak : Ass-a, tikli n tmurt deg ubrid n Lḥirak, ad d-tesnulfu amaynut. Akken i tebɣu teffeɣ, ɣer talwit d tifrat neɣ ɣer wayen ur nessaram, azekka ad d-tefk ungalen imaynuten. Ulac din ccek. Imeɣnasen iţwaṭṭfen ass-a ɣer ucekkal/lḥebs ɣef sebba n usenjaq amaziɣ, d tamara ad diffeɣ di tsekla n uzekka.\nUdmawen n tira (style) Di tsekla tamaziɣt, tira / style mazal ur d-teffiɣ si tutlayt timawit, mazal ur tekkis ticlemt-nni n ‘’teḥkayt’’, neɣ tamacahuţ : ‘’yiwen iţawi-d taqsiṭ, wiyaḍ sellen-as’’. Amur ameqqran n wungalen qqimen deg ubrid-nni. Llan wid yeffɣen seg ubrid, akka d wakka, maca drus i yellan ass-a. Ayen ixussen ugar di tira tamirant (n tura), d anekcum ddaw uglim n wemdan, n win iqqaren ungal. S tefransist ɣaren-as ‘’la profondeur psychologique’’. Txuss aṭas ass-a ! (d tanagit n yiwen umussnaw n tsekla tamaziɣt). « Gar yiccer d uksum » : Illa wawal di tmaziɣt : ur « keççem gar yiccer d weksum » ; Inzi yella, maca iteddu deg wayen ur nelhi : win ikeççmen anda ur ilaq ad ikcem (amedya gar watmaten). Ass-a, ilaq-aɣ ad as-nbeddel anamek i yinzi deg unnar n tsekla : Anamek amaynut : « ad tewwteḍ akken ad tafeḍ iceqqic, gar yiccer d uksum, akken ad tkecmen, ad tawḍeḍ admeɣ / allaɣ n umdan, ad tefluḍ aglim neɣ iɣes, ad tawḍeḍ anda yeţḥulfu. Din, ad thucceḍ amdan-nni.\nUngal n tideţ d win ikecmen ɣer wadeg/umkan-nni yeffren, idergen deg umdan, win iwḍen ad ‘’issergigi tifkert n wul’’.\nUnuɣ : 3 Rationnel Emotionnel Rationnel > ad d-yuɣal wawal seg ‘’uglim/admeɣ/allaɣ’’ Emotionnel > ad ikcem ddaw ‘’uglim’’. D asfillet, d asirem ameqqran akken tasekla n wungalen ad tessiweḍ ɣer tseddart-a. Akka, ad d-ifriren kan wid yelhan.\nAbrid awezlan n tullisin. Gar tmacahuţ akked tsekla n wungal, illa umecwar gar-asen, iban-d ass-a, d aɣerbaz n tira, izmer ad issiwzel abrid ɣer wungal. D tira n tullisin (les nouvelles). D abrid n ulmad i yelhan (amdeya : ‘’Di ljerra-k ay awal’’, ‘’’ d tayri kan’’, tussilin n uɣerbaz n Tuǧa (éditions Sefraber). ! Tajmilt tameqqrant i uselmaḍ n tmaziɣt n uɣerbaz n Tuǧa (Bgayet) i yessawḍen inelmaden-is ad arun ugar n 10 tullisin (ddant-d di temsizzelt n Tasbeddit Tiregwa (Otawa, CA), deg warrazen n 2019).\nAsuqqel ɣer tutlayin nniḍen : d abrid ilhan akken ad teţwassen tsekla tamaziɣt deg umaḍal.\nAr ass-a, yiwen wungal yur s tmaziɣt i d-iffɣen s tefransist : ‘’Tamurt n yilfan’’ (yura s tacelḥit).\nAbrid ɣezzif akken tasekla tamaziɣt (ungalen) ad tessiweḍ ad teqren ɣer tsekla n umaḍal, maca yif tideţ yesseqraḥen, lekdeb yessefraḥen.\nDiɣ, nnan imezwura : « win ur nuzzil laâmer yeddim » (d awal n Muḥ At Lḥusin / Ccix Muḥend U Lḥusin).\nTamazɣa d tamurt, d aɣref, d amezruy, d idles yufraren, ilaq kan aɣref-is ass-a ad iddu d lweqt-is deg umaḍal yedduklen deg uẓeṭṭa, zun d iɣrem ameẓyan. Ass-a tawuri (taâkemt) deg-s sin wudmawen :\n• Win n umaru, ad ikkes akukru, ad iffeɣ seg iberdan isehlen, ad ikcem tiẓgi n tira ur neţwassen, ad iddu akken i yas-inna wul-is. Maççi d asuqqel si tutlayin nniḍen, neɣ d tuddma, acku yal tutlayt d amaḍal. Ad iɣer ayen yuran s tmaziɣt akked tutlayin nniḍen (tideţ : ‘’win ur neɣri ungalen ur izmir ad yaru ungal’’ !) ;\nTutlayt tamaziɣt ass-a d tutlayt tilellit ; ur teqqin ɣer ddin, ur teqqin ɣer udabu ; ulac afrag d ibedden sdat n umyaru. taddart d aɣerbaz : amyaru ilaq-as ad ilmed ugar tutlayt tamaziɣt, ad isnerni, ur dikkir yiwen yessen. Wid d -ikkren di temdint ass-a, ur ṭṭifen azgen di tutlayt-nsen. Ilaq-asen ad inigen ɣer taddart-nsen ma tella, ad qqimen, ad siwlen akked at tmurt-nsen (imɣaren, tilawin timeqqranin). Din i tella tutlayt iddren…\n• Win n usiẓreg / l’éditeur, ad issali ccert-is akken ad yali ccan n tsekla tamaziɣt. Ad yefren ayen iwatan, ad iciwer akka d wakka, ad yeg ‘’agraw n tɣuri’’ (comité de lecture) am di tmura nniḍen, akken ad yessezri deg usezri/uɣerbal, ad d-iqqim kan wayen ilhan, ayen ad iddun deg ufus n imeɣriyen. D win ad irnun ccan i tsekla tamaziɣ.\n• Awal aneggaru d asirem : d awehhi ɣer tizi yellan zdat akken ad nejbu akkin, si tizi ɣer tizi. D asalu ameqqran, win i neţargu, i nessaram iḍ d wass, d tasekla ad d-isdduklen azekka Tamazɣa, aɣref amaziɣ.\nD ungal ara ṭṭfen gar ifassen-nsen akken ad t-ɣren imezdaɣ n Agadir di Merruk, n Lezzayer, n Trables di Libya, n Kidal di Mali, n Tunes… yak nnan « awal, ungal, ur ssinen tilisa ibedden gar tmura ! ». (Défi/tamcqirrit : ungal trans-Tamazɣa). !\nTanemmirt ilmend n tsusmi-nwen, n usmuzget-nwen !\nRevue Izen Amaziɣ, 3 numéros :\nTextes berbères de l'Aurès_ Parler des Ait Frah\nRomans et ambiances dans la maison kabyle traditionnelle.pdf\nInédite, une pièce de théâtre de Idir Amer :\nInédite, Dom Juan de Molière, en langue kabyle :\nDOM_JUAN_LE FESTIN_DE_PIERRE_MOLIERE_SI YEHYA_TASEGLULT-S-UDΓAΓ.PDF\nTidmi tamirant, n°2, 1990\nDdem_tabalizt-ik_a_Mu_Kateb_Yacine, version bilingue\nAd lemmdeɣ tamaziɣt n Hamek : http://www.ayamun.com/adlis-usegmek.pdf\nBelkacem Bensedira_Cours de langue kabyle_Adolphe Jourdan_1887\nPlus de livres dans notre rubrique Téléchargement :\nÉtude sur les préfixes «bbe, bbu/bεu»\nPar : Djaafar Messaoudi\na) Significations : aggravation, exagération, multiplication, accroissement, accélération\nb) Exemples attestés :\n- bberwi (s’entremêler totalement), bberṭeṭṭi (ê. très visqueux), bbekrures (ê. plein de nœuds), bbeεreq (ê. exagérément compliqué), bbeεzaq (tomber avec fracas), bbersax (tomber dans l’eau en faisant floc), bbeḥwaṣu (le fait de prendre / de s’approprier d’une chose rapidement), tabbergazt (femme surpassant ses paires en force, courage, etc.)\n- bbuzzeg (se montrer exagérément fâché)\n- bεuẓẓel (s’étendre sur le dos dans toutes les directions)\nc) Notes :\n- S’il est facile de séparer le préfixe de la racine quand celle-ci est d’origine amazighe, il reste – du moins pour un lecteur ordinaire – difficile d’identifier cette racine quand il s’agit d’un emprunt. Ainsi, le mot complexe « bbersax » est divisible en « bbe » et « rsax », mais que signifie ce dernier segment ? Vraisemblablement, ce mot vient de l’arable littéraire « rasaxa » qui veut dire ‘ancrer’ ; et ce mot revoie directement à l’idée d’emboîtement après une action de chute dans un liquide. Il a presque le même sens que « bbeεzaq », sauf que celui-ci se dit pour une chute sur une terre ferme.\n- Le préfixe « bεu » semble être une forme évoluée de « bbu ».\nd) Mots attestés dans d’autres dialectes amazighs :\n- bberwel (courir en haletant), bbejgugel (pendiller exagérément), bbertutey (ê.très pâteux), bbelewwu (ê. très relâché et dans toutes les directions), bbezdurru (ê. rabaissé en abondance), bbentuter (ê. lacéré éxagérément), bbuccex (ê. complétement fissuré) bbaxwwaṭ (personne très turbulente), bbexsusey (ê. fissuré un peu partout), bbuzzeε (s’exploser entièrement). \n- bbukem (ê. insatiable de plaisirs amoureux, ê. en chaleur), bbelulu (ê. très liquide), bbeүenүen (nasiller éxagérément), bbereẓreẓ (casser entièrement). \ne) Néologismes :\nDe « kref » (ê. handicapé), l’on peut créer des nouveaux mots comme :\n- bbekref (ê. entièrement handicapé ; avoir plusieurs handicapes)\n- sebbekref (rendre entièrement handicapé)\n- abbukrif (un handicapé à 100%)\nDe « zṭel » (ê. sous l’effet des narcotiques), l’on peut créer :\n- bbezṭel (ê. complètement sous l’effet de la drogue)\n- tibbezṭelt (toxicomanie avancée)\n- abbezṭal (grand toxicomane)\nDe « ktil » (mesurer), l’on peut avoir :\n- bbektil (dépasser la mesure)\n- tabbektilt (dose excessive / overdose)\nDe « cmet » (ê. laid), l’on peut dériver :\n- bbucmet (ê. très laid)\n- sebbucmet (rendre très laid)\n- abbucmit (personne excessivement laide)\nDe « ṭṭes » (dormir), l’on peut avoir :\n- bbuṭṭes (dormir profondément ; dormir au-delà du temps voulu)\n- sebbuṭṭes (faire dormir profondément)\n- abbuṭṭis (personne dormant profondément ; personne idiote)\nDe « ẓẓed » (moudre), l’on peut obtenir :\n- bbuẓẓed (moudre excessivement)\n- abbuẓẓed (fait de moudre excessivement)\n- tabbuẓẓidt (farine très fine)\nDe « ẓeqqel » (ê. chaud), l’on peut créer :\n- bbuẓeqqel (ê. excessivement chaud)\n- sebbuẓeqqel (chauffer excessivement)\n Dictionnaire Tamazight-Français (Parlers du Maroc Central), Ali Amaniss, www.miktex.org\n Dictionnaire Touareg-Français (Dilecte Ahaggar), René Basset, Tome1, Maisonneuve Frères, 1918.\nAuteur : Djaafar Messaoudi\nTameddurt n Abdelmalek Sayad, amussnaw n yinig\nsɣur ZA et AAY\nDeg tmurt Taqbaylit n wass-a, s kra n urgaz i d-yufraren deg uḥric yemgaraden n tudert, ha yettwanɣa, ha yettwanfa neɣ yeggra-d deg tatut. Imedyaten ur xuṣṣen ara, seg useggas n 1857 ar ass-a, tabdart teččur d ismawen i lebda s yisekkilen n wuraɣ deg yisebtar n umezruy amiran azzayri.\nAss-a, tezzi tmuɣli ɣer yiwen n wudem gar wudmawen n tussna, i d-yeǧǧan agerruj i tussna tagraɣlant, ladɣa deg uḥric n tussniwin n tmetti taqbaylit, i icudden ɣer yinig, yezgan ɣer yidis n umussnaw agraɣlan n tussna n tmetti d tussna n talsa, n tmurt n Fransa, Mass Pierre Bourdieu. D yiwen yesεan amḍiq-is deg taɣult n tasnalest, i yefkan tudert-is i unadi d tira, wagi d Ɛebdelmalek Sayad,i d-yufraren aṭas deg tezrawin-ines. Ilul deg useggas n 1933 deg Waɣbala, deg tɣiwant n At Jlil, di Bgayet, deg yiwet n twacult n yifellaḥen. Yugem-d tayri n tɣuri d unadi netta d ilemẓi.\nYekcem Ɛebdelmalek Sayad ɣer uɣerbaz amsegdud n tmurt n Fransa deg tnudda n sebεa n yiseggasen, anda tuget n yinelmaden d Iṛumyen akked kra n yinelmaden n twaculin yesεan amḍiq lqayen deg tmetti. Yesɛa Ɛebdelmalik zher imi i d-yufa jeddi-is d baba-s d wid yeḥṣan s wazal n tussna, i yesεan tayri n unadi d tussna, d wid iḥemmlen ad awḍen yakk s anda ssaramen. Yefka jeddi-is n Ɛebdelmalek afud meqqren i tullya n uɣerbaz-agi amezwaru deg At Jlil. Aɣebaz i d-yesekkren aṭas n yimyura d yimussnawen i tmurt-nneɣ.\nMbaεd mi yekfa leqraya-ines deg uɣerbaz amenzu d uɣerbaz alemmas deg tɣiwant n At Jlil, iruḥ ɣer tesnawit n Bgayet anda i d-yufrar deg leqraya-ines. Syin, yekcem ɣer Uɣerbar Amagnu n Yiselmaden n Buzarriεa (Ecole Normale d’instituteur de Bouzareah) deg temdint n Lezzayer anda i d-yewwi agerdas n uselmad. Yuɣal d aselmad deg uɣerbaz n Berberrus deg temḍiqt n Lqesba deg tmanaɣt. Seld kra n yiseggasen kan, yemlal Ɛebdelmalek, deg tesdawit n Lezzayer tamanaɣt, d uselmad-is Pierre Bourdieu.\nMbeεd aṭas n tezrawin d inadiyen i yettwaxedmen, yuɣal d ameddakkel-is. Yefka umussnaw Sayad azal meqqren i tussna d unadi, ladɣa ɣef tmetti taqbaylit. Am wakken iga i yal tigawt asegzi « Ansa i d-yekka waya ? D acu i d-timental n waya ? Tiseggra-ines ? D acu i ilaqen ad nxden i tifrat n tlufa d yiɣeblan ? Yewwi-t lḥir d lebɣi n unadi ɣer tmurt n Fransa anda deg useggas n 1963. Yekcem mbaεd d aselmad deg Unammas n tussniwin n tmetti yeεnan asegmi d yidles (Centre de sociologie de l’éducation et de la culture», syin deg «Uɣerbaz Aεlayen n Yinadiyen deg tmussniwin n tmetti», yuɣal daɣen d anemhal deg yinadiyen n tesnalest deg Unammas Aɣelnaw n Yinadiyen n tmetti «CNRS», deg useggas n 1977.\nKra deg tezrawin-is akked yinaiyen-is\nGr talɣiwin n tezrawin tigejdanin iɣer yerra lewhi-ines i icudden ɣer tmetti taqbaylit, ad naf talɣa n yinig, imi yella ula d netta d ameskan deg talɣa-agi. Dɣa yeḥsa s yiɣeblan ttidiren yiminigen. Yerna yewwi-d, deg uḥric n tussna, tarrayt tamaynut deg unadi deg talɣiwin i icudden ɣer yinig, imi fkan yakan yimussnawen n yinig azal i tussna deg tmurt s anda ruḥen mebla ma fkan azal n unadi i tmurt seg wanda ruḥen, yesεan azal meqqren deg lefhama n tmental n yinig, d iswiyen n yinig.\nDeg tazrawin-ines, yefka azal meqqren i unadi ɣef wazar n umezruy n yinig n leqbayel ɣer fransa, tikti n «Tumgist Taqbaylit» (Mythe Kabyle) i d-yufraren ɣef tmettiyin-nniḍen n tmurt n Lezzayer. Ma d ayen yeεnan amezruy n yinig, yebḍa-t ɣef kraḍ n tnudda. Deg tnudda tamezwarut, iminig yettukellef kan s ujmaε n yidrimen akken ad d-yefk afus n tallelt i twacult, sdat n lexṣas i deg tettidir temḍiqt n leqbayen s ssebba n ubeddel deg unagraw n tfellaḥt. Gar wayen yura deg umahil-ines asdawan, ad naf tizrawin d umagraden agi:\n– Amezruy d tmussniwin n tmagit « Histoire et recherches identitaires » yetbeε-it-id s tdiwennit d Hassan Arfawi, i d-yeffɣen deg Saint-Denis, ɣer tiẓrigt n Bouchene.\n– Le déracinement, la crise de l’agriculture traditionnelle en Algérie, Paris, édition Minuit, 1964.\n– L’immigration algérienne en France, Paris, édition Entente, 1976.\n– L’immigration ou paradoxes de l’altérité, Bruxelles, éditions Universitaires et d3 Boeck, 1991.\n-Migrance, histoire des migrations à Marseille (tome 4, le choc de la décolonisation «1945-1990», Aix en Provence, EDISUD, 1991.\n– Un Nanterre algérien, terre de bidonvilles, Paris, éditions autrement, coll «monde» France d’ailleurs peuples d’ici.\n– La double absence, Paris, 1999.\nYewweḍ aẓekka deg useggas n 1998. Yeǧǧa-d deffir-is agerruj ur nfennu n tezrawin yesεan azal meqqren. Ulac tasdawit deg umaḍal ur neqqar ara fell-as, ladɣa ayen i icudden ɣer tarrayin n unadi ɣer yinig. Deg wanda i d-ilul, ar ass-a ur sgin ara ccan: ulac akk tijmilin i umussnaw i d-yefkan aṭas i tussna. Ur as-fkin azal ula deg tesdawiwin n tmurt-is.\nZ A ( aḍris-a nuleɣ-t di kra imeslayen yettudahmen s lemɛemdat ).\nẒmiγ-d tikti tageswaḥt\nsɣur Ziri At-Mεemmer\nAsentel hraw wul-is ziγ\nTafat-is d timcebbeḥt\nNekk s weεrur i s-zziγ\nTura mi d-ndekwaleγ\nAffug deg-i yegguni\nYessefk ad ţazzaleγ\nAm wi iteddun deg igenni\nTikli s tγawla γef tmurt\nS usugen amzun d aferfer\nAlamma d zdat tewwurt\nD aḍar ara rreγ d iferr\nAql-iyi wwḍeγ di targit\nΓer din yewwi-yi usefru\nTilawt aya ma tugi-t\nIhi ad tekker ad γ-ţ-id-tefru\nKker a tilawt m teṛẓeg\nUr ţṣekkik am yir tfunast\nAnef i lebγi ad kem-i-d-yeẓẓeg\nTilin-im ayagi in-as-t\nKker ad waliγ tafat-nni\nIwumi zziγ s weεrur\nYak walaγ-ţ-id seg igenni\nS usefru kkseγ akk ugur\nAd qqleγ ar tekti-nni ẓmiγ\nAsentel hrawen ad t-nissin\nAkken ul-iw ur yesmermiγ\nTasa ur ţ-gezzment temqessin\nUḥeqq kra d-ţazzaleγ\nAr aql-i wehmeγ dayen\nTura ar tidet mi d-qqleγ\nAm wi iţṣeggiden iselman\nYeεna-ten s imextafen\nWidak yessnen tayri ẓran\nLeεqel amek ur t-ţafen\nLa ţaḍṣan fell-i iselman\nNekk d wul-iw ad nemmeγ\nEğğet-iyi ad ğelbeγ s aman\nDeg illel n taryi ad εumeγ\nZiri At-Mεemmer 15-01-2018\n7°) LES RUBRIQUES :\nACCUEIL INDEX GENERAL NUMEROS PARUS\nLIBRAIRIE TELECHARGEMENT SITES FAVORIS\nAdresse de messagerie électronique : ayamun@Hotmail.com\nAdresse Web : http://www.ayamun.com/\ntanemmirt, i kra iẓuren « ayamun, cyber-tasγunt n tsekla tamaziɣt » akked d wid i d-yefkan afus.\nDernière révision : 26/09/2019 jeudi 26 septembre 2019


Q=12	C=4	SS=4	LS=8	PS=0	DC=0	LC=0	SD=0	BS=0	G0=20	G1=13	G2=8	DLID=ber_Latn	BODY=Deg wass seg wussan umewusan (tamenzut), yeww�d ed taqewurart timesteclit; u gedd gedd deg usemmad (amalas) segg semmaden u gur n ctenbir aseggwas n Timi d tz� n twinas d seddimraw (1969) wenzil u yenna i yudan n teghzut n meddnin u Ayt Melul a netc d imetwanki (amuzun) u selmed d tmussni ghurwen si tmezla u segmi, w iferrhasen ggat u yennasen. Aya yella deg waghil n tewurungt deg usays u selmed d usemrari nnes f iqewwaren d tmurz yegsa s cala yella.\nU ssidin ad yennefdek u sehmim n uwdaz adelsan d uswingem a�rab, tennefdek tnimellet a deg llant sent n tdaliwin d ttmezdaght u selmad, u tewlen imarawen ttawin ed tarwin nnsen i tikkezt d uqeddec d wettar n tussna d tmusni, u tudef tqewwart ikmen d atrar u tedder amedsuy (tadyant) d ameqqran.\nAyt Melul izedghen n meddnin, imgharen, timgharin, imeqqranen im�zzyanen. Tutlayt nnsen d tamazigh ur ssinen ca ta�rabt, lekkan drusen wawalen yy�d ahen yessnen day din. Aya f imeqqranen, mawahi im�zzyanen mani hat ssnen nigh mani s ahad slen iss, wametwanki n ta�rabt gher waya n teghzut, ur asen yettutlay lekkan ta�rabt; u netta mmigh d amazigh (Cawi).\nTtayyi ttabritt ag gedfer, we�sa ad yezz� tasett� (taddagt) n wewdaz adelsan a�rab di tarwa u qewar, yella aldira ad yessiwel gher-sen rghiman sbajjamen; b�hra xsen ad ssnen matta asen yeqqar?! Layenni deg waya iqeddacen imesbijjmen imetb�hren yella yidj (yan) u umetcuk (arba) yifi hen kitc, matta zigh adeg ahen yif?!... Inezz� qli seg wasen yeqqar waya uselmad, aya manis?! Seg wanis (acku) tmarawt nnes ttanzilt ttaneghlatt (taberr�nit) f uqewwar n Ayt Mlul.\nUsin ed wussan �ddan irekk�h asen ge� (akw) u metcuk d anemmegrud (interpr�te) jar atsen d uselmad, seg wanis ur ssinen ca ta�rabt am netta, layenni matta d ta�rabt?!... U seg way-din n tezmalt (�tat) ilul asen ed weghlulles (haine) d ametwand�d deg wulawen seg wa-ya umersi ad teddren; wid u�eddi (azray) n wussan tetwamsel asen ed tgugayt deg wamann�d (aleggway) imetti (social) deg wjaj n tnimellett d ssekket ttazmalt d ttanzilt fellasen u deg ghlad (berr�) d usun (axxam) d ssekket yidj (y�dnin), ssnent ukzen tileqqi nnes, u degga ag yexs (ira) uselmad agmay n tsett� n wewdaz adelsan a�rab, yerxa imennawt iqeddacen zghulen timessi iqeddacen (tnewwcen), iwegg�d ihen u yenna sen: Mda ra ad tafem yidj yettutlay awal n tmazeght init aya fella-s at wettigh s teyyita, u zdat aya yegguma w iwegg�d iqeddacen f wutlayi n tmazight u qqimen w ara ygin sayyi ad yessiwel w ad yeqqel dat deffer, fus zelm�d a wer yili cca uzeghal n tmessi w ad yettuwetta, ssi-din �aden ed d imaggwaden u d ketc yebbi w awal n tmazeght seg mawen nnsen. Netta wa ggeqqlen gher wa-ya n tebritt tanemruyt (tamessayt) ad yessen at d awdaz adelsan a�rab ag gedji inqqeddacen f tgara dimm sskerfen seg w�may gher tm�hd�rt, kti ameqqar (isem) u selmad ad rebzen; u yekka fella-sen w ay-din, aked degga hadaghren si tedwilt timtewwelt gher tedwilt n welmad anemmas, drus n yya ag gemran si tsergelt (tazeqqurt), w ammi-din laked d ttefransist, tiga am ta�rabt nigh gger, layenni ur tekki cca akkay n ta�rabt (influence), seg wanis tasett� nnes ur tegmi cca am tsett� n ta�rabt, ag gellan tedja akkayen nnes di tarwa n teqqewart, u qqimen swangamen aswingem n wa�raben, ahen yedjin ufin timenkay seg we�seg (imujan, tabilant) nnsen id waya n tmudri, usint asen d jar atsen d wani xsen ad aw�den, nn�zren tenbubbes fellasen, ur ufin ani u�an, nigh ad qedden; ani kennen siy kakan w at afen d ttafransisit d ramsal d ameqqran seg waya n wewdaz adelsan a�rab, ur ad yedji lekkan tifewwah�n, lekkan inezgan d unuzz�r i tarwa u qewwar n meddnin n Ayt Mlul, talya aqalti yella d amu�is, layenni ur yelli lekkan nnes; seg wanis ur yelli deg wfus aked n yidj ss-isen (tarwa u qewwar); ur ssinen awelli sayyi ag if?! Layenni yettuzzamez f mamwi? Yettuzzamez f tmazeght ag gellan xsen iweddazen a�raben at nd�len anis ur ad tettali ur ad tet�ina; matta ami tiwdi, matta ami anezgum ?! Temh�yyer ed tmazeght seg wnil (az�kka), a s igin iweddazen u temd�r cal u tbedd ed tnukri d ttadelsant ad teslelli imran (pens�es) iwengamen imazighen seg wdaz n in�dliben (ennemis); w ad tgem tsett� si tigri (Est) n tmurt imazighen gher timert nnes (West) w ad ilin d iwnagen (ind�pendants) deg idles d wesquqqed (tadamsa) d w ahen yessiw�den i tedmalin (inter�ts).\nRevue Tifawt N:8


Q=16	C=16	SS=4	LS=0	PS=4	DC=0	LC=0	SD=0	BS=1	G0=6	G1=2	G2=2	DLID=ber_Latn	BODY=Ssaɛudiya tettnurẓum x umaḍal, ma d ameggaru n Twehhabit ? | Le RIFAIN\nepa06555638 Saudi women cheer as they attend the country's first Jazz festival at the Intercontinental of Riyadh, Saudi Arabia, 22 February 2018. The Jazz festival started 22 February and is due to last three days. Shortly after announcing the building of the country's first Opera House in Jeddah on 22 February, the Saudi Entertainment General Authority announced that it plans to invest some 64 Billion USD in the entertainment sector over the coming decade. Concerts had been banned for about 20 years in Saudi Arabia. EPA-EFE/AMEL PAIN\nTettwassen tamurt n Ssaɛudiya s upiṭrul. Zzag-s tegga aṭṭas n igelwan i tserref bac ad tefser Tawehhabit deg umaḍal, tameggarut-a d ijjen tebridt d lislam teqqen x ixef-nnes, teffeɣ x waṭṭas n yewdan d tmura.\nMaca zegga ttyarita tebda Ssaɛudiya tettnurẓum s cwaytcwayt, waxxa ittemsar ɛad lux ijjen ttaɛeddu d ameqqran s tseqdar n yewdan.\nAnurẓem-a zeg wudmawen-nnes umi tegga ijjen wemsagar n tmuzikt talikṭrunit qqaren-as MDL BEAST, usin-d ɣer-s kṭer zi 700 alef n yewdan.\nAmek ittwassen ila Ssaɛudiya amenɛad i tekkes fus-nnes x tmuzikt d ccḍiḥ minzi ila memnuɛ di tmurt-a.\nImeɣnaj zeg umaḍal amen ikmel cerken deg wemsagar-a, zzag-sen itri Afransis David Guetta, waxxa aṭṭas ugin a ɣer-s d-rezfen minzi tzemmem Ssaɛudiya ijjen ddusi d aɛeffan deg uweqqar n tseqqar n wemdan.\nAmsagar-a ig ikemmlen ass n lḥedd i yeɛdan, yus-d zegga iẓerr umaḍal ijjen tesfift d tameqqrant n Umikrun.\nManaya waxxa tzemmem Ssaɛudiya aṭṭas n imettinen, mani ca n 8860 n midden i yemmuten s kuruna.\n732 alef n yewdan Isaɛudiyen i d-yusin ḥeḍren deg wemsagar-a, min xef inna Tturki Al Ccix belli netta « ijjen zeg wuraren imuzikiyen imeqqranen deg umaḍal ».\nUrar-a ttasen-d ɣer-s iḥudriyen d tḥudriyin, mani semmḥen-asen ad mxellaṭen, ad ceḍḥen jar-asen x wanya n tmuzikt tamaḍlant.\nIjjen temɣart d Tasaɛudit tenna i France Presse « ɛemmers wer neẓri amya di Rriyyaḍ, ahimun n midden, tamuzikt, arruḍ wer kid-s nennum ca ».\nAfadi n tmuzikt\nZegga iṭṭef leḥkam Muḥemmed Ben Selman aseggas n 2017, igga aṭṭas n weɛdal.\nZi min yeɛdel, ijja timɣarin ad nedhent ṭṭumubil ad ggen ficṭat n tmuzikt temxellaṭ.\nTimesmunin n tseqqar n wemdan qqarent ila Ssaɛudiya tesxeddam ddegg-a n wuraren n tussna bac ad tdel x ddussi-nnes aɛeffan deg yiger n tseqqar n wemdan, zegga nɣin asuḥufi Asaɛudi Jamal Xacugji aseggas n 2018.\nHuman Rights Watch (HRW) ttuɣa tenna ila Ssaɛudiya tesxeddam ddegg-a n wuraren « bac ad tesmeyyek lxezrat x ttaɛeddu ameqqran ittwaggen x tseqqar n yewdan ».\nHRW tegga ij n usiweḍ-nneḍnit tenna dag-s aqqa « imeccarkuten d inni i ten-ittcejjaɛen ixess ad sxedmen mikrufunat-nnes d ubani-nnsen x ttlibizyi bac ad ssiwlen x tseqqar n yewdan min xef ttɛeddan di Ssaɛudiya, ad agin x wecrak-nnsen deg wuraren maḥend ad ccemleln tasna n Ssaɛudiya ».\nIjjen tḥudrit d Tasaɛudit tenna belli am ddegg-a n wuraren d isebḥanen ḥuma ad wcen aṭṭas n tlelli i iḥudriyen.\nTerni « neccin neffud i tmzuikt d ifilmawen d tḍeḥḥakt d iɣawasen ɣer berra i taddart, axmi yalleh mamec nrezzu a nessen tamurt-nneɣ, manaya ittejja-aneɣ nefreḥ ».\nSsaɛudiya trezzu luxa ad tbedd x taliwin nniḍen n ikunumi-nnes ameknaw asari d arryaḍa.\nWaxxa amenni ttwaẓren ca n ividyuten n ca n iḥudriyen ttẓellalen x twetmin, ca n Isaɛudiyyen tettren bac ad yili uweqqer i tseqqar n temɣarin kṭer.\nIcten tenna, aqqa leḥkam Asaɛudi ittadef-d mala yufa ca n icten d taberranit min xef ttẓellalen, ma timɣarin Tisaɛudiyin qaɛ wer ɣer-sent ula d ijjen wudem n uḥeṭṭu.


Q=7	C=0	SS=7	LS=0	PS=0	DC=0	LC=0	SD=0	BS=3	G0=3	G1=1	G2=0	DLID=ber_Latn	BODY=Taweṭṭuft – Kabyles.com\n19 février 2016 Hand Kabylophonie 0\nTaweṭṭuft txeddem am taklit*, akka i d ussan-is. Yiwet n tikelt, agellid yenna-as :\nAcuɣer berrikeḍ a taweṭṭuft ?\nTaweṭṭuft terra-as :\nD ddunit i yi-gan akka ; d ussan n taklit.\nAgellid : d acu i teččiḍ deg useggas ?\nTaweṭṭuft : aɛeqqa.\nAgellid : a kem-rreɣ ɣer teɣlalt*, ad ẓreɣ ?\nTaweṭṭuft : ih !\nAgellid yeddem-d taweṭṭuft irra-tt ɣer d axel n teɣlalt, yeǧǧa-yas aɛeqqa n yired. Yerra-tt ɣer teɣlalt, teqqim. Ussan afen-d wiyaḍ, mi inuda fell-as, yufa taweṭṭuft tečča kan azgen n uɛeqqa. Imiren, inna ugellid :\nYak tenniḍ aɛeqqa kan deg useggas.\nTaweṭṭuft taberkant terra-as :\nUr ḥsiɣ ara ad d-tezziḍ deg useggas neɣ deg sin iseggasen.\ntaklit : esclave femme\ntaɣlalt : enveloppe de fruit\n* “Aɛrav mi t-id-ɣelveḍ s wawal, (mi s-ɛerqent) ak-yini : Nnvi d aɛrav”\n(Quand un Arabe est à court d’arguments, il te dira Nbi aarbi (le prophète est Arabe). B.M.A.\n31 mars 2014 Hand Kabylophonie 0\nut Sed id massa leo. ut dolor. id atUA-10888605-2